SEEbiz.eu / RS / Evropska komisija povećala prognozu rasta crnogorskog BDP-a\nEvropska komisija crnogorska ekonomija crnogorski BDP\nDatum objave: 09.11.2017. - 19:51:44\nPODGORICA - Evropska komisija (EK) povećala je, u novim jesenjim prognozama, prognozu rasta crnogorskog bruto domaćeg proizvoda (BDP) u ovoj godini na 3,9 odsto. EK je u proljećnim prognozama za ovu godinu procjenjivala rast crnogroske ekonomije od 3,3 odsto.\nEK je u prognozama, u koje je agencija Mina-business imala uvid, saopštila da će BDP u narednoj godini rasti tri odsto, što je smanjenje u odnosu na 3,5 odsto koliko je prognozirala u proljećnom izvještaju.\nCrnogorski BDP će, kako se navodi u danas objavljenim prognozama, u 2019. godini rasti 3,3 odsto.\n"Javni dug je u ovoj godini prognoziran na 69,5 odsto BDP-a, dok će on, prema procjenama EK, naredne godine iznositi 73,2 odsto. U 2019. godini očekuje se njegovo povećanje na 74,9 odsto", navodi se u izvještaju.\nU prvoj polovini ove godine, realni rast BDP-a ubzao je na 4,2 odsto i uglavnom je bio pod uticajem privatne potrošnje podstaknute povećanjem zaposlenosti i snažnim kreditiranjem domaćinstava.\nKako se navodi u izvještaju, jako ubrzanje privredne aktivnosti u prvoj polovini ove godine odrazilo se na povećanje prihoda od opšteg državnog sektora, uz jaču potražnju koja podstiče prihode od poreza na dodatu vrijednost (PDV) i akciza, kao i porez na dobit i doprinose za socijalno osiguranje.\nNa strani troškova, intenzivirani radovi na autoputu povećali su kapitalnu potrošnju, iako su stvarni troškovi i dalje ispod budžetskog cilja.\nU junu je, kako se precizira, nivo javnog duga pao na 61,8 odsto BDP-a, s 64,4 odsto na kraju prošle godine.\n"Međutim, očekuje se da će se i budžetski deficit i javni dug značajno povećati do kraja ove godine, kada i ukupni troškovi izgradnje autoputa budu u potpunosti materijalizovani", navodi se u izvještaju.\nIz EK su podsjetili da se Fiskalnom strategijom, koja je usvojena u junu ove godine, predviđa povećanje normalne stope PDV-a za dva procentna poena u januaru naredne godine, odnosno na 21 odsto, kao i dalje povećanje akciza i zamrzavanje plata u javnom sektoru.\n"Očekuje se da će ove mjere doprinijeti jačanju budžeta za dodatna dva procentna poena godišnje do 2019. godine", navodi se u izvještaju.\nIzgradnja autoputa je, kako se navodi, do sada bila ključni pokretač fiskalnih deficita.\n"Očekuje se da će radovi biti završeni sredinom 2019. godine, smanjujući pritisak na javne finansije", rekli su iz EK.\nU izvještaju se navodi da se, uprkos usvajanju nekih mjera konsolidacije, rast javne potrošnje dodatno povećao.\n"Oživljavanje izvoza, koji su podstakle dobre performanse u turizmu i prodaja mineralnih sirovina, pomogne su u smanjenju povlačenja iz neto izvoza", rekli su iz EK.\nUlogu glavnog pokretača rasta postepeno je, kako se dodaje, preuzela privatna potrošnja. Očekuje se da će se taj trend nastaviti tokom prognoziranog perioda, čak iako bi se privremeno zaustavljanje privatne potrošnje moglo očekivati u narednoj godini, usljed planiranog povećanja stope PDV-a.\n"Oštro usporavanje uvoza robe, u velikoj mjeri zbog smanjenog uvoza građevinske opreme, pomoglo je smanjenju trgovinskog jaza", smatraju u EK.\nTo je, kako se dodaje, praćeno pobljšanjima u bilansu usluga zahvaljujući dobrom učinku u turizmu i rastućim viškovima u primarnom i sekundarnom bilansu prihoda.\n"Očekuje se da će rastu iz neto izvoza i daljem smanjenju spoljnih neravnoteža doprinijeti početak proizvodnje vjetroelektrane i nove fabrike duvana planiranih u novembru, praćeno kasnije, završavanjem interkonektivnog pomorskog kabla sa Italijom, kao i otvaranje novih hotela", precizira se u izvještaju.\nJaka ekonomska aktivnost dovela je do daljih poboljšanja na tržištu rada. Prema Anketi o radnoj snazi, stopa nezposlenosti je u drugom kvartalu pala na 15,3 odsto sa 17,7 odsto koliko je iznosila godinu ranije.\nBudžetski deficit u ovoj godini će iznositi 6,2 odsto BDP-a, narednoj 5,6 odsto, a 2019. godini 2,7 odsto.\nInflacija, prema jesenjim prognozama, u ovoj godini će iznositi 2,5 odsto, narednoj 2,2 odsto, a 2019. godini dva odsto.


Vučić: Do kraja godine 500.000 do milion vakcina - Trebevic.net\nPredsjednik Srbije Aleksandar Vučić izjavio je večeras da će Srbija do kraja godine imati 500.000 do milion doza vakcine protiv virusa korona.\nVučić je istakao da za Srbiju “vakcina protiv virusa korona nije politika, već život” i podsjetio da je vakcinisanje potrebno da bi se spasili životi ljudi i srpska ekonomija.\n– Naša odgovornost je da obezbijedimo vakcinu. Obećavam da ću dati sve od sebe, pitanje je sata i dana – rekao je Vučić za beogradsku televiziju Hepi.\nOn je naveo da je današnji dan najteži po broju zaraženih, da je u ovom trenutku 4.800 oboljelih od virusa korona hospitalizovano, a bolnički kapaciteti puni.\nVučić je poručio da ga ne interesuje da li će se platiti 10 ili 30 miliona evra više za vakcine ako Srbija može da ih dobije tri mjeseca ranije.\n– Natjeraćemo sve one koji moraju da prime vakciju, zdravstvo, vojsku, policiju. Ostali ko želi, nikoga nećemo da tjeramo – rekao je Vučić.


Prijedor: Predstavljen projekat "Osjeti Kozaru", vrijedan više od 450.000 KM - Glas Srpske\nSrna 28.05.2020 16:08\nPRIJEDOR - Agencija za ekonomski razvoj Prijedora "Pred-PD" najavila je danas realizaciju projekta "Osjeti Kozaru" /Feel Kozara/, koji je vrijedan 450.741 KM i usmjeren na unapređenje avanturističkog turizma i promociju prirodnih bogatstava Nacionalnog parka "Kozara".\nOvaj projekat realizuje se u okviru šireg projekta EU "EU za biznis" /EU4Business/ u BiH, čiji je osnovni cilj konkurentna i inovativna domaća ekonomija.\nPredstavnik Agencije "Preda-PD" Milena Gnjatović Simatović istakla je da projekat sa 180.000 evra finansiraju EU i Njemačka kroz "EU za biznis", koji u BiH zajedno sprovode organizacije GIZ, ILO i UNDP.\n"Sam projekat usmjeren je na povećanje turističkih atrakcija, pogotovo avanturističkog turizma i na promociju prirodnih bogatstava Nacionalnog parka Kozara i svih aktivnosti koje možemo sprovoditi na Kozari", rekla je Simatovićeva novinarima u Prijedoru.\nOna je navela da je cilj projekta pomoć turističkom sektoru zadržavanjem postojećih radnih mjesta, zapošljavanjem novih lica i povećanjem prihoda ne samo firmi u turizmu, već i srodnim djelatnostima koje mogu pomoći razvoju turizma.\n"Radićemo na poboljšanju infrastrukture, počevši od izrade ili adaptacije 52 kilometra biciklističkih staza, preko pomoći planinarima kod vija ferata, pješačkih i edukativnih staza do poboljšanja gastro-ponude. Novina je i eko-aspekt jer ćemo kroz projekat obezbijediti električne bicikle, motore, mopede i trokolice za one koji nisu u fizičkoj formi", istakla je Simatovićeva.\nSimatovićeva je rekla da će u realizaciji projekta učestvovati i Turistička organizacija Prijedora, Nacionalni park "Kozara", "Elta medija" iz Banjaluke, Biciklistički klub "Prosjakling", Planinarsko društvo "Klekovača" i motel "Bijele vode".\n"Tu su i aktivnosti promocije domaćeg turizma na domaćem i stranom tržištu, kreiranje novih i ažuriranje postojećih turističkih proizvoda i uvezivanje svih subjekata koji mogu pomoći razvoju turizma", naglasila je Simatovićeva.\nČlan Planinarskog društva "Klekovača" Draško Zgodić rekao je da će se raditi na dopuni postojećih atraktivnih staza na stijenama Kozare u blizini lokacije Zečiji kamen i da je riječ o takozvanim vija ferata stazama.\n"Mi sad imamo 250 metara sve ukupno via ferata staza, a od toga tridesetak metara vertikalnih dionica. Nadamo se da ćemo ovim projektom dobiti još 40 metara vertikalnih", istakao je Zgodić.\nProjekat "EU za biznis" podstiče razvoj preduzetništva, izvozno orijentisanih sektora, turizma, poljoprivrede i ruralnog razvoja.\nZajednički ga finansiraju EU sa 15 miliona evra i Njemačka sa 1,1 milion evra, a traje od aprila 2018. godine do marta 2022. godine.


Koje su prednosti i razlozi za Google AdWords oglašavanje\nArbona Česta pitanja Google Ads Zašto mi je potrebno Google Adwords oglašavanje?\nDvoumite se oko postavljanja Google Adwords oglašavanja i verovatno postavljate sebi različita pitanja. Da li mi uopšte treba Google Adwords oglašavanje? Zašto mi je potrebno Google Adwords oglašavanje? Šta ću dobiti tim načinom oglašavanja? Google Adwords oglašavanje omogućava vam da privućete nove posetioce na vašu web stranicu, ostvarite svoju konverziju, povećate zaradu putem svoje web stranice, zadržite posetioce na svojoj web stranici.\nGoogle Adwords oglašavanje vam omogućava da sami kontrolišete troškove oglašavanja na dnevnom nivou, određujete koliko novca u kojem vremenskom periodu želite da potrošite, određujete ciljanu publiku kojoj želite da se vaš oglas prikazuje, na kojim jezicima i u kojim državama da se vaš oglas prikazuje.\nOsnovne prednosti Google Adwords oglašavanja su u tome što vi možete da kreirate oglase sa tačno određenim ključnim rečima. Broj oglasa i ključnih reči koji ćete pripremiti je neograničen i ne naplaćuje se prikazivanje oglasa već samo klik na oglas. Ciljano možete da odredite na kojim stranicama želite da se pojavljuje vaš oglas, ko je ciljna publika, koliki je dnevni budžet.\nGoogle Adwords oglašavanje potrebno je svima koji žele da privuku nove posetioce na svoju web stranicu, ostvariti veću prodaju, odnosno učiniti svoju web stranicu profitabilnom.


Dan sigurnijeg interneta – TV Kikinda\nOn 7 februara, 2017 by Aleksandra Djuran\nSvako treće dete u Srbiji na neki način bilo je žrtva zlostavljanja preko interneta, a svaka četvrta devojčica pristala je da se nađe sa nepoznatom osobom koju je upoznala preko društvenih mreža, pokazuju istraživanja o bezbednosti dece na internetu. Upravo ovi podaci podstakli su zaposlene u OŠ “Jovan Popović” da animiraju učenike da se uključe u onlajn kviz o bezbednosti na internetu.\n-Fondacija Tijana Jurić obeležava 7. februar Dan sigurnijeg interneta onlajn kvizom. Kviz je aktivan od 9 do 19 časova na stranici www.dansigurnijeginterneta.org., a većina naših učenika prihvatila je da učestvuje u ovom takmičenju – istakla je Jelena Krvopić, direktorica OŠ “Jovan Popović”.\nĐaci koji su pokazali najbolje znanje imaće priliku da osvoje nagrade tablet računar ili USB memoriju.\nRezultati istraživanja organizacije “Save the children”, povodom Dana obeležavanja bezbednog interneta, pokazuju da je svakom četvrtom detetu bez dozvole objavljena slika na internetu, trećina dece doživela je pretnje tri ili više puta, a polovina mladih uopšte ne bi prijavila uznemiravanje na internetu.


eKapija | Usitnjena proizvodnja ne može da konkuriše uvoznom krompiru - Pomfrit čeka investicije\nIzvor: Tanjug | Subota, 22.01.2022.| 12:15\nUsitnjena proizvodnja ne može da konkuriše uvoznom krompiru - Pomfrit čeka investicije\nIlustracija (Foto: oriori/shutterstock.com)\nProšle godine je Ministarstvo poljoprivrede, vodoprivrede i šumarstva moralo da se obrati velikim trgovinskim lancima da otkupe deo velikog viška roda domaćeg krompira.\nKakva će situacija biti ove godine, kolike su zalihe i kakve će cena biti u Privrednoj komori Srbije (PKS) nisu mogli da procene zbog načina na koji se kod nas organizuje proizvodnja.\n- Teško je reći kakve su zalihe krompira, s obzirom na to da mi i nemamo veliku organizovanu proizvodnju. Znamo da se on sadi na blizu 30.000 hektara, ali je ta proizvodnja jako usitnjena, veliki je broj proizvođača, veliki broj različitih privatnih skladišta, tako da mi i nemamo pravi podatak o količinama i zalihama - napomenuo je sekretar Udruženje za biljnu proizvodnju i prehrambenu industriju PKS-a Aleksandar Bogunović.\nDodao je da je poznata ukupna količina roda, jer je na pomenutoj površini prosečan prinos oko 22 tone po hektaru, tako da se u Srbiji godišnje proizvede oko 600.000 tona krompira.\n- Mi ovu robu i izvozimo i od toga ostvarimo oko 3 mil EUR, ali je uvoz duplo veći i primetili smo da je počeo da raste - rekao je Bogunović.\nNaveo je da je zbog toga primećen značajan pad cene u veleprodaji sa 34 dinara na 20 dinara po kilogramu, pa je i smanjen interes proizvođača za gajenje krompira, jer ne mogu da se izbore na tržištu zbog takvih cena.\n- Krompir nije berzanska roba, tako da mi ne zavisimo od cena u drugim zemljama, ali su problem tržišni viškovi u inostranstvu, gde se proizvodi krompir s mnogo većim prinosom, mnogo boljiim izgledom, mnogo većim rokom trajanja, urađenom kalibracijom i boljim pakovanjem, tako da se mnogo lakše proda na tržištu. A i trgovinskim lnacima je mnogo lakše da ugovore veću količinu iz uvoza nego da sakupljaju krompir od velikog broja sitnih domaćih proizvođača - ističe Bogunović.\nDodaje da kada postoji veliki broj proizvođača, nema ujednačnog kvaliteta, cene, uslova čuvanja, a često se dešava da su ta skladišta neuslovna, tako da krompir već u ferburaru počne da klija.\n- Ispada da je mnogo lakše da se uveze nego da se prikupi u domaćoj proizvodnji. Istina, postoje dve firme koje prave čips i izvoze ga, pa otkupljuju domaći krompir, ali to još uvek nije dovoljno. Postoji veliki prostor da se ta proizvodnja dodatno doradi, da radimo pomfrit koga nemamo, pa uvozimo velike količine pomfrita, ali mi još uvek nemamo investicije u takvu proizvodnju - napomenuo je Bogunović.\nNaveo je da se 60% površina pod krompirom nalazi u centralnoj Srbiji, ali da ukoliko bi se on gajio plantažno, onda bi proizvodnja mogla da bude zasnovana bilo gde na teritoriji zemlje.\n- Što su veće parcele i organizovanija proizvodnja, ona je jeftinija, a u tom slučaju su opravdane i veće investicije, pa može da se izgradi jedan ozbiljan skladišni kapacitet. Nije dovoljno da imate samo jedan sobičak, to su velika skladišta koja podrazumevaju pranje, kalibraciju, pakovanje, to su ozbiljne mašine koje podrazumevaju značajna finansijska sredstva koja su vezana za velike proizvodnje, a mali proizvođači ne mogu da priušte sebi, niti treba da ih imaju - ocenio je Bogunović.\nDodao je da u Srbiji postoje površine na kojima može da se širi proizvodnja, ali je rekao da nije siguran koliko ima zainteresovanih proizvođača i kompanija za saradnju u tom pravcu.\n- Koliko ima kompanija koje su spremne da investiraju u primarnu poljoprivrednu proizvodnju, kao što je slučaj u nekim drugim vidovima proizvodnje, gde ima kooperantskih ugovora, dogovorene proizvodnje uz svu potrebnu podršku i pomoć, od zasnivanja proizvodnje, preko vođenja proizvodnog procesa do finalnog otkupa proizvoda - zapitao se Bogunović.\nSmatra da postoji prostor da se naši proizvođači povežu i nastupe na tržištu kako bi imali bolju komunikaciju sa kupcima i jeftiniju proizvodnju.\n- Zadruge kroz programe Ministarstva imaju šnasu da dobiju veći broj bodova, a time i veća sredstva. Ambijent postoji, ali mi se čini da se ne koristi dovoljno - ocenio je Bogunović.\nNije mogao da proceni kakva nas cena krpompira očekuje tokom godine, ali je skrenuo pažnju na činjenicu da sva poljoprivredna proizvodnja poskupljuje.\n- Nama je cela poljprivredna proizvodnja poskupela više od 30%, a neke kulture i više od 50%. Svi znamo da su cne ernegenata povećane, mineralnih đubriva, pitanje je da li će ih biti dovoljno, poskupela je radna snaga, tako pretpostavljam da će i ove godine biti na sličnom nivou. Cene transporta su povećane, što bi moglo čak da nam odgovara, da budemo konkurentniji u regionu gde izvozimo, jer će im možda biti povoljnije da uvezu od nas nego s nekih dalekih destinacija - procenio je Bogunović.\nUdruženje za biljnu proizvodnju i prehrambenu industriju


Da, hrana ZNAČAJNO utiče na vaše mentalno zdravlje! | Bol.rs\nIshrana utiče na brojne aspekte zdravlja, uključujući težinu, sportske mogućnosti i rizik od hroničnih bolesti, kao što su bolesti srca i dijabetes tipa 2. Prema nekim istraživanjima, hrana može značajno uticati i na mentalno zdravlje.\nAnksioznost i depresija su među najčešćim stanjima mentalnog zdravlja širom sveta. Prema Svetskoj zdravstvenoj organizaciji (SZO), depresija bi mogla da bude jedan od najvećih zdravstvenih problema u svetu do 2030.\nStoga nije iznenađujuće što istraživači nastavljaju da traže nove načine za smanjenje uticaja različitih rizika po mentalno zdravlje, umesto da se oslanjaju na trenutne terapije i lekove.\nNutriciona psihijatrija je nova oblast istraživanja koja se posebno bave ulogom ishrane u razvoju i lečenju problema mentalnog zdravlja.\nDva glavna pitanja koja istraživači postavljaju u vezi sa ulogom ishrane u mentalnom zdravlju su: „Da li ishrana pomaže u sprečavanju mentalnih zdravstvenih stanja?“ i „Da li intervencije u ishrani pomažu u lečenju ovih stanja?“\nMentalno zdravlje: Kako sprečiti različita stanja\nNekoliko opservacionih studija pokazalo je vezu između ukupnog kvaliteta ishrane i rizika od depresije.\nNa primer, jedan pregled od 21 studije iz 10 zemalja otkrilo je da je zdrav način ishrane – koji karakteriše visok unos voća, povrća, integralnih žitarica, maslinovog ulja, ribe, mlečnih proizvoda sa niskim sadržajem masti i antioksidanata, kao i nizak unos životinjske hrane – povezan sa smanjen rizik od depresije.\nSuprotno tome, ishrana u zapadnom stilu — koja uključuje visok unos crvenog i prerađenog mesa, rafinisanih žitarica, slatkiša, masnih mlečnih proizvoda, putera i krompira, kao i nizak unos voća i povrća — bila je povezana sa značajno povećanim rizikom od depresije.\nU starijim studijama pronađeni su slični rezultati, pri čemu je način ishrane sličan mediteranskoj ishrani povezan sa 32% smanjenim rizikom od depresije.\nU skorije vreme, studije koje su pratile odrasle starije od 50 godina, otkrile su vezu između višeg nivoa anksioznosti i ishrane bogate zasićenim mastima i dodatkom šećera.\nZanimljivo je da su istraživači primetili slične nalaze kod dece i tinejdžera.\nNa primer, Pregled za 2019 od 56 studija su otkrile povezanost između visokog unosa zdrave hrane, poput maslinovog ulja, ribe, orašastih plodova, mahunarki, mlečnih proizvoda, voća i povrća, i smanjenog rizika od depresije tokom adolescencije.\nMeđutim, važno je imati na umu da dok opservacione studije mogu pokazati povezanost, one ne mogu dokazati uzrok i posledicu.\nTakođe, čak i sa randomizovanim kontrolisanim ispitivanjima, postoji nekoliko ograničenja kada su u pitanju istraživanja o ishrani, uključujući poteškoće sa preciznim merenjem unosa hrane.\nIstraživači se često oslanjaju na to da se učesnici prisećaju šta su jeli prethodnih dana, nedelja ili meseci, ali ničije pamćenje nije savršeno.\nMentalno zdravlje: Mogućnosti lečenja hranom\nIstraživanje o tome da li intervencije u ishrani mogu pomoći u lečenju problema mentalnog zdravlja je relativno novo i još uvek prilično ograničeno.\nTheSMILES eksperiment bila je jedna od prvih randomizovanih kontrolisanih studija za ispitivanje uloge ishrane u lečenju depresije.\nTokom 12 nedelja, 67 osoba sa umerenom ili teškom depresijom bilo je podeljeno u dve grupe.\nPrva grupa je dobijala redovnu društvenu podršku pored svog trenutnog lečenja. Praktično, imali su kome da se požale na svoje stanje, da o njemu pričaju i da budu prihvaćeni. Nikakve druge intervencije ni preporuke nisu dobili.\nDruga grupa je dobila preporuke o ishrani bez društvene podrške. Praktično trebalo je da jedu namirnice slične mediteranskoj dijeti, što znači da je naglasak stavljen na povrće, voće, integralne žitarice, masnu ribu, ekstra devičansko maslinovo ulje, mahunarke i sirove orašaste plodove. Takođe im je bilo dozvoljeno konzumiranje umerene količine crvenog mesa i mlečnih proizvoda.\nNa kraju studije (posle 12 nedelja), učesnici iz druge grupe (koja je dobila samo preporuke o ishrani) – imali su značajno veća poboljšanja u simptomima depresije. Ova poboljšanja su ostala značajna čak i kada su naučnici uzeli u obzir zbunjujuće varijable, uključujući indeks telesne mase (BMI), fizičku aktivnost i pušenje.\nŠtaviše, samo 8% pojedinaca u kontrolnoj grupi postiglo je remisiju, u poređenju sa 32% onih u grupi na ishrani.\nIako ovi rezultati izgledaju obećavajuće, SMILES studija je bila mala, kratkoročna studija. Кao rezultat toga, neophodne su veće, dugoročne studije da bi se nalazi primenili na veću populaciju.\nPonavljanje nalaza je važno jer se sva istraživanja ne slažu sa njima. Na primer, u jednoj studiji gde je učestvovalo 1.025 odraslih osoba sa prekomernom težinom ili gojaznošću i barem blagim simptomima depresije, istraživači su istraživali uticaj i suplementa sa više nutrijenata i aktivacije ponašanja u vezi sa hranom na ishode mentalnog zdravlja.\nNaučnici nisu otkrili značajnu razliku u depresivnim epizodama u poređenju sa placebom nakon 12 meseci.\nIste godine, međutim, jedna metaanaliza od 16 randomizovanih kontrolisanih studija je otkrila da su dijetetske intervencije značajno smanjile simptome depresije, ali ne i anksioznosti.\nStoga je teško izvući čvrste zaključke iz postojećeg korpusa istraživanja, posebno zato što se vrsta dijetetske intervencije koja se istražuje uveliko varira među studijama.\nSve u svemu, potrebno je više istraživanja na temu specifičnih obrazaca ishrane i lečenja stanja mentalnog zdravlja. Кonkretno, postoji potreba za standardizovanijom definicijom zdrave ishrane, kao i za većim, dugoročnim studijama.\nŠta je sa suplementima?\nPored obrazaca ishrane, naučnici su zainteresovani za potencijalne efekte koje pojedini hranljivi sastojci u obliku dijetetskih suplemenata mogu imati na mentalno zdravlje.\nNaučnici su otkrili veze između niskog nivoa određenih hranljivih materija — kao što su folna kiselina, magnezijum, gvožđe, cink i vitamini B6, B12 i D — i pogoršanja raspoloženja, osećaja anksioznosti i rizika od depresije.\nMeđutim, postoje neuverljivi dokazi o tome da li konzumiranje dodatnih količina ovih hranljivih materija u obliku suplemenata nudi dodatne koristi za mentalno zdravlje.\nNa primer, ako nekome nedostaje magnezijum, na primer, uzimanje dodatka magnezijuma može pomoći u poboljšanju simptoma. Međutim, ako neko dobija adekvatne količine magnezijuma u svojoj ishrani, nejasno je da li će uzimanje suplementa doneti bilo kakvu korist.\nOmega-3 masne kiseline su esencijalne masti koje igraju ključnu ulogu u razvoju mozga i ćelijskoj signalizaciji. Članak u časopisu Granice u fiziologiji raspravlja o tome kako ove kiseline smanjuju upale.\nZbog njihovog antiinflamatornog dejstva i važnosti za zdravlje mozga, naučnici su istraživali omega-3 masne kiseline zbog njihovog potencijalnog uticaja na mentalno zdravlje.\nIako je potrebno više istraživanja, pregledi randomizovanih kontrolisanih studija (rađeni u 2018 i 2019. godini) su otkrili da su dodaci omega-3 efikasni u lečenju anksioznosti i depresije kod odraslih.\nMeđutim, kao i sa vitaminskim i mineralnim suplementima, ostaje nejasno da li suplementacija omega-3 može pomoći u poboljšanju raspoloženja kod većine pojedinaca ili je prvenstveno efikasna kod onih sa najmanjim unosom omega-3.\nSve u svemu, kada je u pitanju uzimanje suplemenata za mentalno zdravlje, još uvek mnogo toga ne znamo, uključujući optimalne doze za različite populacije i dugoročnu sigurnost i efikasnost.\nStoga stručnjaci preporučuju da se većina ovih hranljivih materija unese zdravom i raznolikom ishranom. Svako ko je zabrinut da nije u stanju da zadovolji svoje potrebe za hranljivim materijama samo ishranom treba da razgovara sa lekarom da razgovara o tome da li suplementi mogu biti od pomoći.\nVeliko pitanje je, ‘Zašto?’\nIako postoji potreba za daljim istraživanjem, opservacione studije sugerišu, generalno, da postoji veza između onoga što ljudi jedu i njihovog mentalnog zdravlja. Međutim, još uvek nije poznato zašto ishrana može imati ovaj efekat.\nPostoji nekoliko teorija o tome kako ishrana može uticati na raspoloženje ili rizik od stanja kao što su depresija i anksioznost.\nNeki naučnici veruju da upalni efekti određenih obrazaca ishrane mogu pomoći da se objasni odnos između ishrane i mentalnog zdravlja.\nČini se da nekoliko stanja mentalnog zdravlja ima veze sa povećanim nivoima upale.\nNa primer, ishrana povezana sa dobrobitima za mentalno zdravlje ima tendenciju da sadrže mnogo voća, povrća, celih žitarica i zdravih masti – a sve su to namirnice bogate antiinflamatornim jedinjenjima.\nJedan pregled opservacionih studija podržava ovu teoriju, jer je ishrana bogata antioksidansima i antiinflamatornom hranom bila povezana sa smanjenim rizikom od depresije.\nIpak, tačan odnos između ishrane, upale i promena u mentalnom zdravlju nije još uvek dobro shvaćen.\nDrugo moguće objašnjenje je da ishrana može uticati na bakterije u crevima, koje ljudi često nazivaju crevnim mikrobiomom.\nIstraživanja koja su u toku su pronašala snažnu vezu između zdravlja creva i funkcije mozga. Na primer, zdrave bakterije u crevima proizvode otprilike 90% neurotransmitera serotonina, koji utiče na raspoloženje.\nŠtaviše, jedno rano istraživanja pokazuje potencijalnu vezu između zdravog mikrobioma creva i niže stope depresije.\nPošto dijeta igra glavnu ulogu u zdravlju i raznolikosti crevnog mikrobioma, ova teorija je obećavajuće objašnjenje za to kako ono što jedemo može uticati na naše mentalno blagostanje.\nКonačno, postoji mogućnost da ishrana igra indirektniju ulogu u mentalnom zdravlju.\nMože se desiti da osobe sa zdravom ishranom imaju veću verovatnoću da se bave ponašanjem koje je takođe povezano sa smanjenim rizikom od stanja mentalnog zdravlja, kao što je redovna fizička aktivnost, praktikovanje dobrih navika spavanja i uzdržavanje od pušenja.\nSloženost mentalnog zdravlja\nVažno je imati na umu da mnogi faktori mogu uticati i na navike u ishrani i na mentalno zdravlje.\nFaktori koji mogu doprineti stanjima mentalnog zdravlja uključuju biološke faktore, kao što su genetika, životna iskustva i porodična istorija. Socioekonomski status takođe može uticati na mentalno zdravlje, kao i pristup hrani i ukupni kvalitet ishrane.\nMentalno zdravlje može, zauzvrat, uticati na navike u ishrani. Na primer, nije neuobičajeno da se okrenete manje zdravoj hrani, kao što su slatkiši ili visoko obrađena grickalica, kada ste ljuti ili uznemireni.\nSlično tome, mnogi antidepresivi i lekovi protiv anksioznosti mogu povećati apetit i žudnju. U obe ove situacije, borba sa mentalnim zdravljem može otežati pridržavanje zdrave dijete.\nSve u svemu, iako ishrana može biti važan faktor za mentalno zdravlje, važno je zapamtiti da mnogi drugi aspekti života takođe mogu doprineti raspoloženju.\nProučavanje ishrane i kako ona utiče na mentalno zdravlje je u toku.\nI dok je potrebno više istraživanja, trenutne studije sugerišu da možemo imati određeni uticaj na naše mentalno zdravlje kroz naš izbor hrane.\nIpak, moramo imati na umu da je ishrana samo jedan deo mnogo složenije teme, a to je mentalno zdravlje.\nКao rezultat toga, važno je da svako ko ima simptome depresije ili anksioznosti ili ima opštu zabrinutost zbog svog mentalnog zdravlja da radi sa zdravstvenim radnicima kojima veruje i da zajednički razviju personalizovani plan lečenja.


Počela je godišnja kampanja "Umetnost Srbije", posvećena promociji kulturnog nasleđa gradova i opština kroz dela čuvenih slikara – Uroša Predića, Milene Pavlović Barili, Save Šumanovića, Ilije Bašičevića, Milana Konjovića i Mihaila Milovanovića. U kampanju su uključeni gradovi iz kojih potiču naši najpoznatiji umetnici - Požarevac, Užice, Sombor, Pančevo i Opština Šid.\nU okviru inicijative, umetnost Srbije biće promovisana kroz posebnu liniju promotivnih materijala i protokolarnih poklona NALED-a, sa motivima najpoznatijih slika pomenutih umetnika, namenjenih visokim državnim zvaničnicima, privrednim liderima, predstavnicima međunarodne zajednice i diplomatskog kora.\nTokom 2019, lik i delo naših umetnika biće predstavljeni širokoj zajednici kroz kampanju na digitalnim platformama, a u okviru Septembarskog susreta članova i partnera NALED-a ovi gradovi i umetnici će imati posebno mesto na tematskoj izložbi na Kraljevskom dvoru.\nPozivamo vas i da posetite lokalne muzeje i galerije posvećene ovim istaknutim umetnicima i uživate u najlepšoj umetnosti naše zemlje.


Bosanska lekcija Orlićima\nOmladinska selekcija Srbije pala u sudaru sa Bosnom i Hercegovinom – 2:0\nČetvrtak 26 maj 2016 / Izvor: mozzartsport.com\nPoraz srpskih omladinaca u nevreme. Fudbaleri Bosne i Hercegovine uspeli su da se revanširaju vršnjacima iz Srbije za poraz u prvoj utakmici. Srbija je u prvom delu igrala opasnije i agresivnije od gostiju, ali nije uspela da realizuje te prednosti. Pored nekoliko šansi mladići Srbije su pogodili i prečku.\nGosti su svoje šanse, međutim, znali da iskoriste. Naročito je dobro igrao Amar Suljić, koji je osim prvo gola, asistirao i kod drugog pogotka. On je bio pokretač svih akcija gostiju, koje su opasno ugrožavale naš gol.\nOba selektora, Milan Kosanović (Srbija) i Toni Karačić (BiH), bili suzadovoljni korektnim i jakim proverama. Pokazalo se da obe reprezentacije imaju visok potencijal u tom uzrastu i da s optimizmom mogu da očekuju naredne nastupe.\nZa igrače Srbije u tom uzrastu, rođene 1998. godine, sledi letnja pauza. Avgusta će biti novo okupljanje i pripreme za međunarodni turnir ,,Svetan-Ćele Vilotić", koji će se početkom septembra održati u Subotici.\nMlađi omladinci su do sada ove godine odigrali ukupno pet utakmica. Savladali su Jermeniju i Bosnu, izgubili od Mađarske, a igrali nerešeno protiv Jermenije i Mađarske.\nbhf pre 1 godina\nko ne skace mrzi Bosnu hej hej hej


VUČIĆ: Biće ovo najteža zima za Evropu u poslednjih 50 godina - IndeksOnline.rs\nNaslovna srbija Beograd VUČIĆ: Biće ovo najteža zima za Evropu u poslednjih 50 godina\nVUČIĆ: Biće ovo najteža zima za Evropu u poslednjih 50 godina\nALEKSADRUPOLI – Predsednik Srbije Aleksandar Vučić boravi u jednodnevnoj poseti Grčkoj, gde je prisustvovao obeležavanju početka radova na izgradnji terminala tečnog prirodnog gasa (LNG) u Aleksandrupoliju.\nMoraju se obezbediti dovoljne količine đubriva, više nemamo ureu, njena cena je skočila, zbog rasta cene gasa…Milion stvari ima da se uradi. Oko energenata će biti mnogo teško – naveo je Vučić i dodao da tek kreću pregovori sa ruskom stranom oko gasa… 99 odsto gasa u narednih nekoliko godina ćemo dobijati iz Rusije i dalje. Moramo mnogo toga da uradimo da bismo obezbedili normalnu zimu za naše građane. Da li ćemo uspeti ne mogu da obećam, ali mogu da obećam da ćemo pokušati sve – rekao je predsednik.\n– Svakako ćemo morati da rešavamo probleme. Svaki dan donosi nove probleme – istakao je Vučić.\nOdgovarajući na pitanja novinara, on je rekao da je nema ništa protiv bilo čijeg političkog stava, ali da nije fer što ga nisu imali u predvečerje izborne kampanje. – Možda smo u kampanji napravili grešku, ali mislim da se istina, poštenje i odgovornost u politici uvek više isplate nego manipulacije – istakao je predsednik Srbije.\nOn je naveo da je izbor Srbije da vodi politiku u interesu naših građana, a ne velikih sila. – Verujem da ćemo tu politiku moći da nastavimo i u budućnosti. Od svojih političkih naslednika ću insistirati da vode takvu politiku – podvukao je Vučić.\nPrethodni tekstSutra godišnjica smrti Josipa Broza Tita\nSledeći tekstPorast broja novozaraženih i pacijenata na respiratorima


In Store | SCM | Gebrüder Weiss i Henkel biraju železnicu\nKompanije Gebrüder Weiss i Henkel, proširile su svoje dugogodišnje partnerstvo inovativnim konceptom železničkog transporta. Od maja ove godine, Henkel deterdženti i sredstva za čišćenje, koji se proizvode u Kruševcu u Srbiji, dopremaju se na evropska tržišta vozom na relaciji Beč-Diseldorf. Ovaj koncept, koji već pokriva oko 750 isporuka godišnje, osmišljen je u saradnji sa Henkelovim logističkim centrom u Diseldorfu. Koncept donosi brojne pogodnosti za oba partnera.\nSa 15 prikolica i tri polaska nedeljno, Gebrüder Weiss transportuje 750 tovara za kompaniju Henkel iz Kruševca (Srbija) u Dizeldorf (Nemačka) svake godine. Na slici: kamion manevriše svoju prikolicu direktno na železnički vagon na terminalu za pretovar kontejnera u Beču (Foto: Gebrüder Weiss / Martin Jager)\nOvim rešenjem, na relaciji Beč-Diseldorf, rešava se problem trenutnog manjka kamionskih kapaciteta i smanjuju se emisije koje utiču na klimu za do 70% – dok se istovremeno postižu rokovi isporuke koji važe za drumski transport, naglasio je Roland Raith, generalni direktor Gebrüder Weiss za Srbiju. Novo rešenje smanjuje emisije CO2 za oko 500 metričkih tona godišnje.\nHenkelovi proizvodi iz divizije Deterdženti i kućna hemija, koji su se nekada prevozili kamionima čitavim putem, sada se u Beču utovaraju na Helromove vagone, koji su namenjeni za prikolice kamiona. Ovo kompaniji Gebrüder Weiss omogućava da koristi iste prikolice koje su prethodno korišćene za drumski transport.\nPatrik Csar, Direktor sektora logistike i izvoza u lancu snabdevanja za segment Deterdženti i kućna hemija kompanije Henkel (Foto: Henkel)\nMetod utovara je bez prepreka, objašnjava Roland Raith i dodaje: Zahvaljujući kompaniji Helrom, više ne moramo da koristimo konvencionalne železničke terminale. Takođe, više ne postoji potreba za korišćenjem kranova ili specijalnih prikolica koje se utovaraju kranovima. Prikolice se jednostavno bočno utovaraju na teretne vagone pomoću rotacionih platformi za utovar i potom skidaju na odredištu pomoću drugih vučnih vozila.\nOvaj koncept isporuke zajedničkim snagama razvijaju i primenjuju kompanije Gebrüder Weiss, Henkel i Helrom. Jedna od prednosti koja se naročito izdvaja je ta što je voz direktno povezan sa fabrikom kompanije Henkel. „Čvorište za prikolice nalazi se u neposrednoj blizini naše lokacije u Dizeldorfu. To znači da možemo da istovarimo proizvode pravo iz vagona i da ih dopremimo do našeg magacina. Železnička veza nam omogućava da izbegnemo kamionski transport, smanjimo emisije CO2 i time učinimo naše procese održivijim,“ objasnio je Patrik Csar, Direktor sektora logistike i izvoza u lancu snabdevanja za segment Deterdženti i kućna hemija kompanije Henkel.\nRoland Raith, Generalni direktor Gebrüder Weiss za Srbiju (Foto: Gebrüder Weiss)\nKompanija Gebrüder Weiss sarađuje sa kompanijom Henkel već više od 25 godina. Pružalac logističkih usluga organizuje drumski, vazdušni i pomorski transport između različitih proizvodnih i distributivnih centara kompanije Henkel u Evropi, Aziji i Sjedinjenim Državama. U svojoj mreži drumskog transporta u Evropi, za potrebe kompanije Henkel, Gebrüder Weiss već koristi nekoliko kamiona na gas sa niskim emisijama.


04.11.2020. / 7:40\nBIJELJINA – Skupština povjerilaca bijeljinskog “Žitoprometa”, koji je u štečaju, donijela je juče odluku da će cijena imovine ove fabrike na narednoj javnoj licitaciji iznositi oko 8,5 miliona KM.\nPotvrdio je ovo za “Nezavisne” Aleksandar Vićanović, stečajni upravnik “Žitoprometa” Bijeljina.\nDodao je da bi naredna licitacija za prodaju ovog nekadašnjeg bijeljinskog giganta trebalo da bude održana za oko mjesec dana.\n“Skupština povjerilaca ‘Žitoprometa’ Bijeljina donijela je odluku da se sljedeća javna licitacija i ponuda za prodaju nekretnina stečajnog dužnika ‘Žitoprometa’ objavi sa umanjenjem od 10 odsto u odnosu na procijenjenu vrijednost“, rekao je Vićanović.\nKako Vićanović ističe, početna cijena “Žitoprometa” Bijeljina bila je oko 9,4 miliona KM.\n“Prva licitacija, kada je procijenjena vrijednost fabrike, proglašena je neuspjelom, jer nije bilo zainteresovanih“, kazao je Vićanović.\nNaveo je da je jedini interes za kupovinu ovog stečajnog dužnika, koji ne radi dvije godine, pokazala kompanija “Pavgord” iz Foče, koji je već vlasnik jednog dijela bijeljinskog “Žitoprometa”.\n“Međutim, očigledno je i on procijenio da je navedena cijena previsoka s obzirom na potrebna ulaganja, jer u tehnologiju i sam proces proizvodnje se nije ulagalo prije otvaranja stečajnog procesa i sve je to u lošem stanju“, istakao je Vićanović.\nNaglasio je da bi on volio da se na sljedećoj licitaciji kompanija “Pavgord” ponovo pojavi.\n“Smatra da je vrijeme ključan faktor kada je u pitanju prodaja u stečajnom postupku“, zaključio je Vićanović.\nProblemi u nekadašnjem bijeljinskom gigantu pojavili su se prije dvije godine, kada je u ovoj kompaniji bilo zaposleno 114 radnika.\n“Žitopomet” je u stečaju od decembru 2019. godine, a sud je tada utvrdio da ova fabrika u Bijeljini ne obavlja poslovnu djelatnost od novembra 2018. godine.\nFirma je tada svojim radnicima dugovala tri plate i nisu imali uplaćeno penzijsko i zdravstveno osiguranje, nakon čega su oni stupili u štrajk.\nProblemi su trajali oko godinu dana, a otvaranje stečaja omogućeno je zajedničkim angažmanom sindikata radnika i investitora, ali i predstavnika nekadašnjeg većinskog vlasnika Slobodana Pavlovića, koji se nisu bunili protiv ovog rješenja.\nUkupno prijavljena potraživanja povjerilaca bijeljinskog “Žitoprometa” iznosila su oko 13 miliona KM, dio ih je osporen, a za dio su pokrenuti sudski postupci. Na ročištu održanom u februaru ove godine stečajni upravnik “Žitoprometa” je priznao potraživanja od 6,2 miliona KM, a od tog iznosa “Pavgord” iz Foče ima razlučno pravo na iznos od 4,8 miliona KM, dok je imovina preduzeća procijenjena na 11,5 miliona KM.\nDio imovine preduzeća “Žitopromet” Bijeljina je ranije kupila kompanija “Pavgord” iz Foče, koja je pokazala interesovanje za kupovinu i ostatka imovine stečajnog dužnika.\nVlada RS u maju je dala saglasnost Poreskoj upravi RS da svoja potraživanja u “Žitoprometu” proda na javnom konkursu. Kompanija “Pavgord” dostavila je 10. juna ponudu za otkup ovih potraživanja. Krajem istog mjeseca PU RS i “Pavgord” potpisali su ugovor o izmirenju 600.000 maraka duga za doprinose za sve radnike “Žitoprometa”.\nRanije su iz fočanske kompanije više puta isticali da im je cilj da se ‘Žitopromet’ podigne, da se radnici koji su nekada radili u ovoj fabrici vrate na posao, a proizvodnja ponovo pokrene. Nezavisne\n08.04.2021 | 17:14\n„Novi Žitopromet“ najavljuje zapošljavanje više od stotinu radnika\nSlužbenici u Vladi RS natjerani da potpišu izjavu o tajnosti emisije obveznica, domaći investitori bijesni


Fudbalski klub „Jedinstvo“ osnovan je 1927. godine, pod nazivom Sportski klub „Jedinstvo“. Osnivač kluba bio je veliki fudbalski zalјublјenik, apotekar Đorđe Stanojević iz Beograda, koji je imao apoteku u Novom Bečeju. Na osnivačkoj skupštini izabrano je rukovodstvo, za predsednika Đorđe Stanojević, a članove: Milan Matejić (trgovac), Emil Lazić (berberin), Šari Polak (žitarski trgovac), Lipot Hauzer (činovnik) i dr.\n„Jedinstvo“ je imalo crne dresove sa širokom crvenom prugom preko grudi, a utakmice su se igrale u Gradištu kraj Tise.\nOd osnivanja, pa naredne dve godine, „Jedinstvo“ je igralo prijatelјske utakmice, sa klubovima iz okoline: „BAK“-om iz Bačkog Gradišta, „Hajdukom“ iz Beodre, „Teslom“ i „Jadranom“ iz Starog Bečeja i klubovima iz Velikog Bečkereka.\nTek 1929. godine, kada se učlanilo u Nogometni savez Jugoslavije, „Jedinstvo“ je dobilo mogućnost da se uklјuči u redovno takmičenje Velikokikindske grupe, u kojoj su, pored „Jedinstva“, igrali „Delija“ iz Mokrina i tri kikindska kluba „Kosovo“, „Srbija“ i „Radnički“.\nPored prvenstvenih utakmica, u tom periodu, izdvaja se jedna prijatelјska, koja je pobudila veliko interesovanje lјubitelјa fudbala u Novom Bečeju. Novobečejci su (21. avgusta 1932) na svom terenu u Gradištu, ugostilo rezervni tim prvoligaša i višestrukog prvaka Jugoslavije, „BSK“ iz Beograda. Gosti iz Beograda su pobedili 9:1.\nOva utakmica, protiv kvalitetnog beogradskog tima, mnogo je značila na popularizaciji fudbala, ne samo u Novom Bečeju, nego i ovom delu Banata.\nZahvalјujući učitelјu Savi Mojiću, koji je izabran za predsednika kluba 1934. novobečejski fudbaleri su novu takmičarsku sezonu dočekali sa velikim ambicijama.\nDobrovolјnim prilozima kuplјena je nova sportska oprema, dresovi crvene boje i plave gaćice, a dobri rezultati u pripremnom periodu obećavali su uspešnu prvenstvenu sezonu. Međutim u prvenstvu fudbaleri „Jedinstva“ nisu blistali. Na svom terenu su doživelo dva uzastopna poraza, od „ŽAK“-a iz Kikinde (0:6) i kikindske „Sloge“ (0:4), što je toliko demoralisalo fudbalere i razočaralo upravu kluba, da je, u zimu 1935. zbog slabih rezultata, ali i teške materijalne situacije, prouzrokovane ekonomskom krizom, klub prestao sa radom. Usledila je pauza duga 17 godina.\nFudbalski klub, pod imenom „Jedinstvo“, obnovio je svoj rad u jesen 1952. godine, kada je došlo do spajanja FK „Zvezda“ i fabričkog tima „Polet“. „Jedinstvo“ se 1953. uklјučilo u takmičenje Severnobanatske lige i od tada nije prekidalo svoj rad.\nOgnjeslav Kostović\t3 Lazar Mečkić\t314 Crkve\t52 Revolucija\t74 Ljiljana Bognić\t3 Slikarstvo\t22 Salaš\t6 Dragan Rauški\t3 Doktor\t24 Kumane\t121 Antifašizam\t17 Jelena Pauljev\t6 Gospojina\t12 Arača\t6 Sport\t154 Stevan Davidović\t137 Železnica\t2 Lazaret\t8 Giga Jovanović\t5 Saobraćaj\t2


"Trojka iz bloka" u aprilu i u Kosovskoj Mitrovici | Građanska stranica\n"Trojka iz bloka" u aprilu i u Kosovskoj Mitrovici\nSreda 04. mart 2015, 11:22\nStudentski parlament Univerziteta u Prištini sa privremenim sedištem u Kosovskoj Mitrovici i humanitarna organizacija "Srbi za Srbe" 7. aprila u ovoj opštini organizuju humanitarnu akciju, turnir u brzom šutiranju trojki - "Trojka iz bloka".\nAkcija će se održati na terenima srednje tehničke škole "Mihailo Petrović-Alas", u 16 sati, a učešće na turniru plaćaće se 200 dinara. Sav prihod doniraće se, ili porodilištu Zdravstvenog centra u Kosovskoj Mitrovici, ili jednoj od ugroženih porodica u Zubinom Potoku.\nOrganizatori su najavili da će u turniru, pored studenata, učestvovati i sportski klubovi iz grada, predstavnici Ministarstva omladine i sporta, kao i bivši ugledni sportisti sa KiM-a, a istovremeno pozivaju sve ljude dobre volje i sve sportske klubove da im se pridruže i podrže ih, "kako bi Kosovska Mitrovica pokazala da je jedan od najhumanijih gradova na svetu".\nAkciju će podržati i izvođači reperske grupe THC, kao i Beogradskog sindikata. Informacije o događaju možete pratiti i na Fejsbuku.\nPrva "Trojka iz bloka" u ovoj godini je održana na Filozofskom fakultetu u Beogradu. Turnir je zapravo projekat organizacije "Srbi za Srbe", koji ima za cilj da do 2015. godine obnovi i izgradi najmanje 300 kupatila za ugrožene višedetne porodice širom Srbije i okruženja. “Trojka iz bloka” se sprovodi kroz sportske manifestacije brzog šutiranja trojki, širom Srbije i inostranstva, koje za cilj imaju okupljanje mladih ljudi, poznatih ličnosti iz sveta sporta, kulture i muzike, kao i veliki broj sponzora i dobrotvora koji će finansijski podržati realizaciju ciljeva projekta u delo.\nStudenti Univerziteta u Kosovskoj Mitrovici, na čelu sa studentskim parlamentom, često organizuju humanitarne akcije, a najveća je bila ona od maja prošle godine, tokom poplava u Srbiji, kada su danima sakupljali hranu, vodu, odeću i druge potrepštine i koje su zatim kamionima, zajedno sa pomoći sa celog Kosova i Metohije, odvezeni u poplavama ugroženim područjima centralne Srbije.\nA organizacija Srbi za Srbe je humanitarna organizacija koja okuplja mlade i energične ljude širom sveta, koji su pomogli preko 800 višečlanih porodica, to jest, preko 3.000 dece širom Srbije, Crne Gore, Republike Srpske, Hrvatske, ali i Kosova i Metohije.\nTako su prošle krajem godine pomogli bogosloviju u Prizrenu, a višečlanoj porodici Đorđević iz sela Sevce, kod Štrpca, koja živi u izuzetno teškim uslovima, dostavili su pomoć u pokućstvu.\nPriština posle presude Mladiću: Emotivan dan, pravda za žrtve, Vučićeva demagogija\nIzdat nalog za hapšenje poslanika Samoopredeljenja\nVučić i Žaber: Čvrst libanski stav o nepriznavanju Kosova\nVažno je da je izgovoreno\nSlavlje bez slavljenika: Nešto o danima državnosti i zastavama


Aktuelnosti, Potpisan je ugovor sa Italijanskom kompanijom za početak izgradnje kanalizacione mreže za četiri Ulcinjska naselja\nPredsjednik opštine Ulcinj Loro Nrekić u ime opštine Ulcinj s jedne strane i Mario Scarsini kao administrator italijanske kompanije Spiga S.R.P iz Udina s druge strane potpisali su danas u kabinetu predsjednika ugovor o početku radova na kanalizacionoj mreži za četiri naselja u opštini Ulcinj, Kodra, Totoši, Bijela Gora i Donja Bratica koja gravitiraju potoku Bratica koji danas predstavlja kolektor otpada i osnovni prijemnik otpadnih voda sa područja pomenutih naselja. Površina koju zahvataju iznosi cca 300 ha. U naseljima koje obuhvata ovaj projekat fekalna kanalizacija trenutno je spojena sa atmosferskom kanalizacijom, što ima za posledicu izlivanje fekalne kanalizacije u potok Bratica i preko njega u Port Milenu\nOsnovni cilj projekta je poboljšanje kvaliteta vode na području “Port Milena”. Ukupna dužina novoizgrađene kanalizacione mreže za ova 4 naselja iznosiće 14.45 km. Ovaj ugovor o radovima obuhvataće izgradnju fekalne i atmosferske kanalizacije.\nIznos ove investicije je predvidjen 5 miliona eura, dok se završetak radova očekuje za godinu dana.\nProjektom je predviđeno i postavljanje oko 11,5 kilometara kanalizacijskih cjevovoda, oko 480 bunara, izgradnja crpne stanice na ulcinjskom polju i drugi radovi.\nIz Italijanske kompanije Spiga S.R.P su izmedju ostalog obećali da će u roku završiti predvidjene radove,\nDanas je takodje u kabinetu predsjednika opštine Ulcinj potpisan i ugovor sa kompanijom koja će nadgledati gorenavedene radove italijanske firme Spiga S.R.P.


RTCG - Radio Televizija Crne Gore - Nacionalni javni servis :: Politika :: Manjinska Vlada prevara, rekonstrukcija ili vanredni izbori u maju\n18. 01. 2022. 16:14 >> 20:53 38\nPremijer Zdravko Krivokapić rekao je da je manjinska vlada, predložena od dijela parlamentarnih subjekata, prevara. On je kazao da maske moraju da padnu do kraja. Naveo da će to biti urađeno do 1.marta, i Crna Gora će vidjeti ko je ko i kakav je. Rješenje je da se, kako je ukazao, proširi rad vlade i poveća broj ministarstva. Založio se za vanredne izbore u maju, zajedno sa podgoričkim, kao najpoštenije rješenje.\n"Crna Gora se nalazi u neprilici zbog isključivo političkih lidera koji ne žele da snose odgovornost a ne dozvoljavaju da stručni pojedinci preuzmu odgovornost", kazao je Krivokapić.\nOn je naglasio da su ga zvali brojni članovi SNP-a, tvrdeći da su makar dvojica poslanika ove stranke protiv ovakve, kako je rekao, prevare.\nPremijer je rekao da se valjda ne nada niko da sa kadrovima DPS-a u Vladi može da dođe do nekih iskoraka.\nKrivokapić tvrdi da ni ne razmišlja o formiranju partije, te da je ova vlada u centar interesovanja stavila građane.\n"Ne mogu da shvatim da neko kaže kako će da proba sa manjinskom vladom a ako ne prođe, ona ja ostajem do 2024.godine. Ne shvatam to", kazao je premijer.\nKako je podvukao, on ne želi da bude dio problema, već rješenja. Naveo je da mu niko od ministara u Vladi nije otkazao saradnju,i da ključni ministri ne žele da budu dio manjinske vlade.\nPremijer je rekao da je manjinska vlada iskazana sa stavovima koje su precizno iskazali svojevremeno Stevan Džakovic, Drago Đurović i ranije Darko Pajović.\n"Mislim da je sada normalno rješenje ono koje daje rezultat. Ovo se do 1.marta ne može riješiti. Treba preraspodijeliti budžet, planiran na 12 ministarstava. Zar je problem profesor koji se zalaže za reforme, ili predsjednik optuživan za korupciju", naveo je Krivokapić.\nPremijer je rekao da se ovo mora rješavati na vanrednom zasjedanju Skupštine, dakle, prije 1.marta jer u martu počinje redovno zasjedanje Skupštine.\nNaglasio je da ne razumije argumentaciju koja je juče ponuđena vezano za formiranje manjinske vlade, ističući da građani ne bi ništa dobili u smislu uštede i boljeg života.\nNije konkretno odgovorio na pitanje hoće li pokrenuti inicijativu za razrješenje potpredsjednika Vlade Dritana Abazovića, imajući u vidu da je on kao šef Građanskog pokreta URA predložio da bude formirana manjinska vlada.\n"Sada je situacija da oni koji su me najviše kritikovali nijesu podnijeli inicijativu već oni koji su me najviše hvalili", naglasio je Krivokapić.\nKazao je da ima izuzetnu saradnju sa ministrom finansija Milojkom Spajićem, te da je, kako je rekao, "praktično Maradona u mom timu".\nPrvi čovjek izvršne vlasti kazao je da je njegova reakcija nakon istupa Abazovića bila "srećno ti bilo, ako je na korist Crne Gore".\n"Ja se ne ljutim ni na koga", naveo je premijer.\nOn je rekao da građani ne treba da brinu, i da svako rješenje koje je za njih, treba da bude podržano.\nTvrdi kako je za očekivati da će SNP ostati vjeran vrijednostima i zalaganjima svog osnivača, koji je odnos prema DPS odavno jasno profilisao.\nPismo Patrijarhu SPC dostavljeno u ponedjeljak\nKrivokapić je rekao da je njegovo pismo juče dostavljeno Patrijaršiji Srpske pravoslavne crkve (SPC), kao odgovor na ranije pismo Patrijarha Porifirija.\n"Potpisivanje ugovora zavisi od dobre volje dvije strane, aktuelne. legitimne Vlade, i SPC, koju predstavlja njegova svetost Patrijarh Porfirije", naglasio je Krivokapić.\nPredsjednik Vlade je rekao da, vezano za slučaj otkrivanja pola tone kokaina u Podgorici, nedavna konferencija za medije jasno pokazuje kako radi Specijalno državno tužilaštvo.\n"Pogledajte samo tu zamjenu teza. Sjetite se jedne izjave koju je dao pokojni predsjednik Momir Bulatović još prije 25 godina. I tada je bila priča o bananama. Ništa se očito nije promijenilo, samo su igrači možda drugačiji", rekao je Krivokapić.\nOn je rekao da država mora da otkrije nalogodavca vezano za šverc, i da su sve zamjene teza neprihvatljive.\n"Zar slučaj 'Krstović' nije isti slučaj 'Voli'. Po čemu se razlikuje to.Tužilaštvo se mora dovesti što prije u red, u korist svih građana Crne Gore. To je bitka za Crnu Goru", rekao je Krivokapić.\nSpajić sjutra sa Eskobarom\nGovoreći o postupku Abazovića i je li znao da će predložiti manjinsku vladu, on je rekao da nije naivan i da je znao šta se dešava. Kazao je da je znao za posjetu Abazovića i ministra spoljnih poslova Đorđa Radulovića Americi.\n"Neposredno poslije toga, mediji se nijesu pitali, zašto poslije toga idu na isto mjesto dva ministra ove vlade. I poslije toga, stav Gabrijela Eskobara da je data bezrezervna podrška ovoj Vladi. Najboljoj u istoriji Crne Gore, jer nećete imati u crnogorskoj istoriji veći ekonomski rast nego za mandata ove vlade", naveo je Krivokapić.\nKako je naveo, ovoj vladi se ne dozvoljava da se razmahne.\n"Udarac ponekad dođe i sa mjesta odakle se to ne očekuje", rekao je premijer.\nOn je naveo da ima izuzetnu saradnju sa ministrom finansija Milojkom Spajićem, koji je, kako je rekao, sada u SAD i sjutra će se sastati sa američkim specijalnim izaslanikom za Balkan Gabrijelom Eskobarom.\n"Ja ću ostavku da podnesem kad budem na čelu neuspješne vlade, ovo sigurno nije neuspješna vlada", kazao je Krivokapić.\nVezano za auto put, on je rekao da je sabotaža napravljena od ranije uprave Monteputa, koja je uradila pogrešno mnogo toga, posebno po pitanju nabavke neophodne opreme.


Grejna sezona može da počne - Sputnjik Srbija\n00:06 21 Januar 2021\n21:30 30.09.2019 (osveženo 21:31 30.09.2019) Preuzmite kraći link\nZvanična sezona grejanja počinje 15. oktobra, a negde su već počele i probe. Ali, prema odluci o grejnoj sezoni, svaka lokalna samouprava definiše početak grejnog perioda. Beograd i Novi Sad su pomerili početak grejne sezone na 1. oktobar, a grejanje može početi i od 20. septembra i trajati do 10 maja, ako to bude zahtevala spoljna temperatura.\nIz udruženja „Toplane Srbije“ saopšteno je da su svi daljinski sistemi u Srbiji spremni za početak grejne sezone. I gasni sistem funkcioniše bez problema u celoj zemlji, a iz „Srbijagasa“ poručuju da će sve učiniti da tržište bude snabdeveno gasom.\nU grejnu sezonu Srbija ulazi sa obezbeđenih 450 miliona kubnih metara gasa u podzemnom skladištu u Banatskom dvoru, a tokom oktobra i početkom novembra biće dopremljeno još 100 miliona kubika. Da bi se sprečila neprijatna iznenađenja u slučaju da od 1. januara 2020. godine bude obustavljen transport ruskog gasa kroz Ukrajinu, Ministarstvo energetike i „Srbijagas“ su iz alternativnih pravaca obezbedili i dodatne količine ovog energenta, a vode se i pregovori oko još nekih količina, kako bi se poboljšala sigurnost snabdevanja.\nU Srbiji se, inače, oko 35 odsto domaćinstava greje na drva, 10 odsto na gas, isto toliko na ugalj i 25 odsto je priključeno na sisteme daljinskog grejanja. Saglasnost na cenu grejanja daju lokalne samouprave. Od 59 toplana, njih 15 primenjuje naplatu po potrošnji, s tim što dve od njih naplaćuju toplotnu energiju samo po kilovat času, što znači da nisu u potpunosti usaglašene sa propisom, a 13 sistema nema nikavu usaglašenost.\nTa naplata grejanja po potrošnji uplašila je mnoge građane kada je najavljivana, mnogi su čak tražili da ih toplane isključe… Međutim, proces isključivanja domaćinstava sa sistema daljinskog grejanja je zaustavljen, tako da sada ima više novopriključenih od onih koji su se isključili.\nSvakako ostaje pitanje kako da račun za grejanje bude što manji, bez obzira kojim energentom se stan ili kuća greju. O grejnoj sezoni i o tome kako se grejati ekonomičnije, u današnjoj emisiji „Energija Sputnjika“ Jelica Putniković razgovara sa Dejanom Stojanovićem, direktorom poslovnog udruženja „Toplane Srbije“.


Naša djeca: Brojne aktivnosti realizovane u decembru | zenicainfo.ba\nNaslovnica Megafon Naša djeca: Brojne aktivnosti realizovane u decembru\nNaša djeca: Brojne aktivnosti realizovane u decembru\nIako je decembar mjesec u kojem se sumiraju utisci i stvari privode kraju, u prostorijama Udruženja „Naša djeca“ decembar je bio sve samo ne privođenje kraju i sumiranje utisaka, složni su članovi ovog Udruženja.\nNakon što su u oktobru i novembru u potpunosti adaptirali nove prostorije i dosta vremena proveli na radnim putovanjima (interkulturalna razmjena u Pestalozzi selu, posjeta sajmu robotike u Augsburgu, učešće na različitim projektima u Doboju, Sarajevu i Banjaluci) u decembru su većinu vremena boravili u svojim prostorijama, što zbog projektnih aktivnosti, što zbog vremenskih uslova.\nTako su u decembru ugostili ukupno 84 osobe u sjedištu organizacije, odnosno više od 3 osobe po radnom danu.\nNakon obuke od strane mediacentra, a uz podršku IOM-a Bosne i Hercegovine, njihovi članovi su u decembru uspješno realizovali 74 radio emisije. Pored redovnih emisija od decembra su počeli emitovati i emisiju „Đe zapelo“ koju realizuju sa UPSMedia iz Srebrenice, a uz podršku CPCD-a, odnosno USAID-a kroz program osnaživanja nezavisnih medija.\nMladi parlamentarci su pored redovnih sastanaka i aktivnosti uspješno realizovali i dječiju panel diskusiju pod nazivom „PrihvaTI me“, na kojoj su po ko zna koji put pokazali koliko znaju i umiju.\nNisu sve aktivnosti organizacije sprovedene u Zenici, pa su tako članovi debatnog kluba „Agora“ učestvovali u regionalnom debatnom takmičenju u Sarajevu.\nAaktivno se radilo i na novim projektima, tako da je autorska emisija Elme Mujić „Krik“ već doživjela premijeru, dok će u januaru biti realizovane i prve epizode zeničke radio drame „Zenoir“, koju su osmislili Kenan Beganović, Abas Hamzi i Dario Kustura.\nIako smo svjesni klime koja vlada u našoj državi i masovnom odlasku mladih, mi ćemo nastaviti da pružamo šansu djeci i mladim da maksimalno izgrade svoje kapacitete u svom gradu i na taj način izgradimo bolje društvo i bolju zajednicu za sve nas, poručuju iz Naše djece.\nPrethodni članakNastavlja se saradnja Agencije ZEDA i Univerziteta u Zenici\nNaredni članakBIHAMK: Novi snijeg, novi problemi\nFOTO: Svečanost u povodu završetka školske godine u OŠ “Musa Ćazim Ćatić”\nPREPORUČUJEMO: RTV Zenica pokreće regionalni dnevnik za gledaoce iz ZDK I SBK\nPogledajte kakvo nas vrijeme očekuje do kraja juna\nTMU Kampanja “Samo ne trotoarom!”\nVIDEO: #Necudaidem – Mladi iz BiH imaju poruku za vlasti


BTC $62.436 -0,88%\nETH $4.187 +1,26%\nXRP $1,11 +1,99%\nBCH $619 -0,80%\nEOS $4,84 +1,00%\nKomunikacija i logistika su suštinski aspekt ljudskog postojanja koji čine okosnicu prenosa roba, usluga i vrednosti.\nKako međunarodna trgovina i logistika nastavljaju da se šire, razvijaju se efikasnije metode kako bi se omogućilo efikasno pružanje usluga i transfer vrednosti. Međutim, blokčein tehnologija donosi još jednu dimenziju kako bi poboljšala sektor logistike u oblastima kao što su transparentnost i efikasno praćenje.\nGlobalno značajan sektor\nDžon Monark, direktor kompanije Shipchain, napominje da sektor logistike zapošljava najveći broj ljudi na svetu. On objašnjava kako se ovaj sektor proširio tokom vremena i samim tim zahtevao inovacije kako bi savladao i održao praktičan pristup za rastuću ljudsku populaciju. Ovo se ponovo dešava, sa četvrtom industrijskom revolucijom.\nMonark izjavljuje za Cointelegraph:\n"Povezani uređaji koji gravitiraju oko Interneta Svega (Internet of Everything) zahtevaju viši nivo sigurnosti. Blokčein tehnologija je najbolje rešenje jer pruža najbolju zaštitu kroz distribuirane registre, naprednu enkripciju, pametne ugovore i smanjenje broja posrednike. Kao rezultat toga, baviće se korupcijom, ransomverom, krađom, premium-naknadama i praćenjem problema."\nOn zaključuje da će jednom kada blokčein mreža počne da preduzima prve korake na nivou masovnog usvajanja na tržištu, spasiće sektor međunarodne trgovine za najmanje 50 milijardi dolara godišnje. I kada se budu stekli uslovi, blokčein tehnologija bi mogla da smanji ukupne troškove sektora logistike za 500 milijardi godišnje.\nStvarna uloga blokčeina\nStručnjak u oblasti blokčeina Aleksandar Matanović izjavio je za Cointelegraph da blokčein tehnologija zaista funkcioniše kao alat pomoću kojeg poboljšavamo procese unošenjem svojih esencijalnih svojstava u sektor.\n"Kao i u mnogim drugim sektorima, ja ne vidim blokčein kao alat za povećanje efikasnosti; postoje mnogo efikasniji sistemi od onih zasnovanih na blokčeinu. Ja to vidim kao način da sistem postane transparentniji, snažniji i manje zavistan od posrednika."\nVažnost efikasnog praćenja\nKristofer Bejts iz BitLand-a objašnjava da jedan od glavnih problema u kreiranju dokumentacije hronološkim redom je da se sazna kada je neka imovina promenila vlasnika ili hipoteku.\nBejts koristi kao primer "istoriju automobila":\n"Prilično je važno znati da li je automobil bio udaran, koliku štetu je pretrpeo i da li mu je pomeren ram/struktura. Ako je postojala nepromenljiva dostupna evidencija koja je pratila istoriju automobila, ne bi bilo načina da prodavac automobila može prodati automobil koji je bio izuzetno oštećen."\nBejts takođe objašnjava da vlasništvo nad zemljištem ima mnogo problema koji utiču na to širom sveta. Jedan od najosetljivijih problema je kada se parcela zemljišta prodaje dvostruko ili trostruko, što znači da će osoba prodati zemljište raznim licima, iako je samo jedna od prodaje (ako postoji) stvarno legitimna. U nekim mestima, katastri se čuvaju na papiru i kontroliše ih samo nekoliko pojedinaca. U ovim slučajevima, često je nemoguće zaista znati pravilan redosled promene vlasništva nad određenom zemljom, dok pojedinci manipulišu sa vlasničkom evidencijom za ličnu dobit.\nBlokčein će omogućiti podelu odgovornosti\nPošto transport bilo koje robe predstavlja niz prenosa odgovornosti, imajući nepromenljivu evidenciju transakcije na lancu, onemogućava se gubitak podataka o tome ko je odgovoran za deo imovine tokom svakog prenosa. Postojeće kurirske službe često prate pakete duž svoje rute, ali su takve metode nesavršene. Bejts izjavljuje:\n"Problem je u tome što budući da su promenjivi, evidencije o pošiljci mogu se sakriti ili potpuno izbrisati na štetu ljudi u celini. Vlade su u stanju da sakriju svoje crne budžetske troškove brisanjem evidencija o isporuci ili sprečavanju objavljivanja podataka uopšte. S jedne strane, vlade će tvrditi da je to za nacionalnu sigurnost, ali sa druge strane, poreski obveznici koji sponzorišu ove budžete zaslužuju transparentnost potrošnje."\nBlokčein tehnologija kombinuje kontinuiranu (lančanu) kontrolu čuvanja sa transparentnim i neizmenljivim vođenjem evidencije. Ovo stvara ekosistem koji sprečava zlonamerne aktere, jer će na kraju postati poznati zbog transparentnosti sistema.\nBejts zaključuje napomenom da svako ko tvrdi da je u pokretu za decentralizaciju trebalo bi da bude izuzetno zadovoljan svaki put kada vlada odluči da implementira blokčein tehnologiju bilo koje vrste. To znači da se vlada kreće ka transparentnosti, bez obzira da li to zna ili ne.\nAmerička agencija za nacionalnu bezbednost razvija sistem za identifikaciju korisnika bitkoina


Održana 50. sednica Opštinskog veća – Palanačke novine\nPrve tačke današnje, pedesete sednice Opštinskog veća, kojom je predsedavao Radoslav Milojičić Kena, predsednik Opštine, odnosile su se na utvrđivanje predloga Odluke o promeni Osnivačkog akta JKP „Palanka servis Smederevska Palanka“. Zbog veoma otežanog poslovanja ovog preduzeća, deo delatnosti preuzeće JKP „Parkovi, zelenilo i čistoća“, a deo delatnosti Opštinska uprava. Predlog odluke koji je danas usvojen podrazumeva preuzimanje opreme, sredstava i dokumentacije, na osnovu ugovora koji će biti sklopljen između ova dva preduzeća.\n– Verovatno će i deo radnika morati da pređe iz JKP „Palanka servis“ u JKP „Pijace, zelenilo i čistoća“. Direktorima smo dali rok da do sledećeg utorka urade sistematizacije. Sve to moraće da bude urađeno u skladu sa budžetom. Poslaćemo predloge ovih odluka odbornicima na usvajanje – izjavio je po završetku sednice, povodom prve dve tačke dnevnog reda, Radoslav Milojičić Kena.\nČlanovi Veća utvrdili su predlog za donošenje Odluke o izradi Strategije upravljanja rizicima, kao i predlog Programa održavanja dela komunalne infrastrukture, javna higijena, zelenilo, zimska služba i košenje trave uz opštinske puteve, za 2014. godinu.\n-Opozicija je kritikovala na Skupštini u decembru nivo sredstava koji smo odredili za rad zimske službe. Deseti deo novca koji smo predvideli je utrošen, jer nije bilo snega, ali mi smo u decembru morali da postavimo gornju granicu, jer nismo znali kakva će biti zima. Šta da je zima bila katastrofalna? Ne možete da radite ukoliko nemate za to predviđena sredstva u budžetu. Naravno, pošto zimska služba ove zime nije radila punim kapacitetom, taj novac neće biti potrošen, tako da smo tu uštedeli određena finansijska sredstva – rekao je Milojičić.\n-Oni su ukinuli olakšicu na koju imaju prava škole, Bolnica, Dom zdravlja. Poslednjih šest meseci mi redovno izmirujemo obaveze budžetskih korisnika prema „Por Verner Veberu“, i zato smo odlučili da Opštinsko veće preispita njihovu odluku da pomenutim korisnicima uskrate olakšicu u visini od 40 procenata. Oni su to promenili na svoju ruku, i naravno da mi na to nećemo pristati, već ćemo insistirati na onome što stoji u ugovoru – prokomentarisao je i ove tačke dnevnog reda predsedavajući Milojičić.\nDeo sednice bio je posvećen zahtevima građana, za dodelu finansijskih sredstava i pomoći. Odgovarajući na pitanja novinara, u vezi sa ovim tačkama dnevnog reda, predsednik Opštine je ukazao na sveukupne socijalne i političke prilike u zemlji, naglašavajući da su građani u veoma teškom položaju.\n-Iako nova Vlada još nije formirana, već vidimo reforme koje sprovodi SNS. Isključuje se struja mesnim zajednicama, ili građanima zbog duga od 1.800 dinara! Prethodna Vlada, koju su predvodile DS i SPS, takođe je mogla to da radi, jer su mnogi dugovi pravljeni petnaest godina unazad. Ima i dugova koje smo mi napravili, ali ovi dugovi su nastajali petnaest godina unazad. Mi smo proteklih tridesetak dana, za dug Predškolske ustanove za električnu energiju uplatili 12 miliona dinara. Čak su blokirali Predškolsku ustanovu, ne obazirući se na to da li tu ima dece. Vidimo da ova vlast već pokazuje da će bahato da radi, na račun građana, onih koji nemaju. Ovi dugovi su postojali i u periodu od 2008. do 2012. godine, ali tada nije isključivana struja predškolskim ustanovama, mesnim zajednicama, školskim ustanovama, jer se to prosto ne radi. To su dugovi iz devedesetih godina, ili iz dvehiljade prve, druge, treće, četvrte, sedme, osme… Naravno da su građani upućeni na nas, na lokalnu samoupravu. Sigurno je da nikoga od njih neće primiti ni Aleksandar Vučić, niti bilo ko u Vladi Srbije. Ljudi traže finansijska sredstva, i od mene, kao predsednika. Verujte mi, ljudi dolaze za dve ili tri hiljade dinara, jer nemaju ni pedeset dinara u kući! To su dakle te reforme, to je taj Beograd na vodi, to je to izmeštanje železničke stanice, to je taj južni tok gde nijedan radnik ne radi tokom poslednjih mesec dana. To je samo bilo slikanje u predizbornoj kampanji. Ali, šta da radimo, narod je tako glasao. Sam je birao. Naravno mi ćemo i dalje pomagati građanima, jer ne možete ostati imuni na to kada dođe žena sa tri deteta, a nema muža, i kaže da joj je isključena struja, i da se otopilo i ono malo što je imala u frižideru i zamrzivaču – rekao je, između ostalog, predsednik Opštine Smederevska Palanka, Radoslav Milojičić Kena.\nNext story Kampanja „Mesec romskog ženskog aktivizma 2014.“\nPrevious story 48 godina Narodnog muzeja u Smederevskoj Palanci


“Ribarska banja” beleži profit od preko million evra\nSpecijalna bolnica “Ribarska banja” nadomak Kruševca, koja godišnje ostvaruje profit od preko million evra, u letnjoj sezoni dnevno beleži više od 2.000 posetilaca i rekordan broj noćenja, rekao je za Tanjug direktor ove ustanove dr Branislav Katančević.\nOn je dodao da popunjenost kapaciteta u ovom trenutku iznosi 100 odsto, podsetivši da banja u svojih devet vila ima ukupno 520 postelja, od kojih su 230 u sistemu zdravstvenih ustanova Srbije, odnosno u ugovornom odnosu sa Republičkim fondom za zdravstveno osiguranje, dok je 280 na slobodnom tržištu.\n- U okolini ima registrovanih 540 ležajeva za goste jer se u međuvremenu, zbog nedostatka kapaciteta u banji razvio i seoski turizam što znači da dnevno imamo oko 1.060 posetilaca - kaže Katančević i naglašava da tome treba dodati i goste koji za vikend dolaze na bazene, u spa centar i restorane.\n- Zbog krize, fond za lečenje pacijenata u Engleskoj je smanjen za 20 milijardi funti i mi smo već u pregovorima da ti pacijenti dolaze kod nas na lečenje i rehabilitaciju i to može predstavljati još jednu šansu Ribraske banje - rekao je Katančević.\n- Za završtek velnes i spa centra uzeli smo kredit kod banaka u visini od 50 miliona dinara i on je skoro isplaćen. Na jesen ćemo renovirati i vilu Hercegovina i ukoliko saberemo ove dve investicije, dolazimo do podatka da smo samo u poslednje dve godine investirali oko pet miliona evra - naglasio je Katančević.\nGrom oborio stablo na putu kod Kruševca\nAkcija "Blica" i "Genesis": NACE test za četiri, umesto tri para\nU Srbiji je jutros oblačno, slaba kiša pada u nekim delovima, uključujući i Beograd. AMSS podseća da će sneg provejavati u višim planinskim predelima, dok se u južnom Banatu prognozira vetar, povremeno i olujne jačine.


Srpska lista osudila napad na Milana Kovačevića u Rudniku\nKako je večeras saopštila Srpska lista, stotine specijalaca poslala je Priština sa željom da preti Srbima na severu, ali nije poslala nijednog da zaštiti Milana u Rudniku, ili bar da nakon napada uhapse i privedu pravdi odgovorne za ovaj sramni napad.\n- Apsolutno je neprihvatljivo da međunarodna zajednica ne uspeva da zaštiti naš narod na Kosovu i Metohiji, niti njegova elementarna ljudska i građanska prava.Ovaj današnji napad je posledica odnosa Prištine prema Srbima, i pitanje do kada ćemo moći da trpimo svo zlo koje nam se iz Prištine servira. Želimo da živimo u miru, da radimo i stvaramo, zar je to previše zahteva za najmoćnije države sveta koje su sa svojim vojnim snagama 22 godine prisutne na Kosovu i Metohiji? - pitanje je koje postavljaju iz Srpske liste koja je osudila napad na mladića iz sela u opštini Srbica koji je javnosti poznat po tome što je predsedniku Srbije Aleksandru Vučiću tokom njegovog boravka na Kosovu i Metohiji postavljao pitanja sa šajkačom na glavi.\nInače, ovaj mladić sa starijim bratom i njegovom porodicom živi u selu gde je rođen i u kojem su mu Albanci ubili oca 1998 godine.\nBONUS VIDEO - SAMO DA SPREČE SRBE DA GLASAJU: Policija lažne države opstruiše prelazak administrativne linije\nMilan Kovačević napadnut Srbin Kosovo i Metohija Kosovo i Metohija vesti Srbica


NAJVEĆA PREVARA DECENIJE: Vlade država i SZO primenjuju lečenje "korone" na osnovu lažiranih podataka | WebTribune\nHome ŽIVOT NAJVEĆA PREVARA DECENIJE: Vlade država i SZO primenjuju lečenje “korone” na osnovu lažiranih podataka\nPosted date: септембар 02, 2020 In: ŽIVOT\nTako je sada u pitanju čak i pouzdanost ključnih studija o lečenju te bolesti, objavljenih u nekim od najprestižnijih medicinskih časopisa sveta ekskluzivno danas piše londonski list “Gardijan” koji je to istražio.\nNepoznata američka kompanija “Surgisphere”, medju čijom nekolicinom zaposlenih su “pisac naučne fantastike” i “manekenka za odrasle”, dala je podatke za nekoliko studija o KOVID-19, a koautor tih studija i vlasnik te firme, koji ne uspeva da objasni odakle mu podaci i kako su obrađeni.\nTa firma je dala osnovu i za odluke SZO i istraživačkih instituta širom sveta da obustave ispitivanja kontroverznog leka “hidroksihlorokina”.\nDva vodeća svetska medicinska časopisa britanski “Lanset” i američki “Nju Ingland džornal of medisin”, objavila su studije na osnovu podataka firme “Surgisphere”. Koautor tih studija je direktor te firme, Sapan Desai.\nU utorak, pošto mu se “Gardijan” obratio, “Lanset” i “Nju Ingland džornal of Medisin” su “izrazili zabrinutost” što su objavili te studije, a ostali autori tih članaka koji nisu povezani s firmom “Surgisphere” su danas naručili hitnu nezavisnu reviziju porekla i validnosti njenih podataka i takodje izrazili zabrinutost.\n“Gardijanova” istraga je pretragom javno dostupnih podataka utvrdila da nekolicina zaposlenih firme “Surgisphere” ima malo ili nimalo naučnih kvalifikacija. Jedan zaposleni, naveden kao “naučni urednik”, autor je naučne fantastike i “umetnik fantazije”. Jedna žena zaposlena u toj firmi, koja se navodi kao “direktorka marketinga” u stvari je “manekenka za odrasle i hostesa”.\nTa kompanije koja na “LinkedInu” ima manje od 100 pratilaca, prošle nedelje je imala samo šest zaposlenih, a danas ih je svega troje.\nIako “Surgisphere” tvrdi da vodi jednu od najvećih i najbržih baza bolničkih podataka na svetu, te firme skoro da nema internetu. Na “Tviteru” ima manje od 170 pratilaca, a tamo nije imala objava od oktobra 2017. do marta ove godine.\nDo ponedeljka, link “Stupite u kontakt” na početnoj stranici sajta “Surgisphere” usmeravao je na oglas “kripto-valute”.\nVlasnik te firme, Desai, optužen za tri slučaja nesavesnog lečenja, 2008. godine je sakupljao novac preko interneta za svoj “uređaj nove generacije za povećanje sposobnosti koji vam može pomoći da postignete ono za što nikada niste mislili da je moguće”, ali taj uređaj nikada nije napravljen, piše “Gardijan”.\nIpak, na osnovu podataka baš te firme, “Lanset” je 22. maja objavio studiju prema kojoj je antimalarijski lek “hidroksihlorokin” kojeg je promovisao američki predsednik Donald Tramp, povezan s većom stopom smrtnosti kod pacijenata s KOVID-19 i s povećanim srčanim problemima.\nStudija objavljena u “Lansetu”, u kojoj je Desai naveden kao jedan od koautora, tvrdi da je analizirala podatke firme “Surgisphere”, prikupljene od gotovo 15.000 pacijenata sa KOVID-19, u 1.200 bolnica širom sveta, koji su primali “hidroksihlorokin”.\nNegativni nalazi te studije su bili svetska vest i podstakli SZO da obustavi svetska ispitivanja “hidroksihlorokina”.\nAli, samo nekoliko dana kasnije “Gardijan” je u Australiji otkrio greške u podacima iz te zemlje u toj studiji. Desai, vlasnik firme “Surgisphere” koja je izvor tih podataka, rekao je da je to bila greška u sabiranju, a “Lanset” je iz članka na interentu povukao deo o Australiji.\n“Gardijan” je kontaktirao pet velikih bolnica u Australiji, čija bi saradnja bila od presudne važnosti za dobijanje podataka iz te zemlje, i sve one su negirale da su davale podatke za bilo kakvu “bazu” i rekle da nikada nisu ni čule za firmu “Surgisphere”. Desai nije odgovarao na zahtev da to komentariše.\nU drugoj studiji na osnovu baze podataka firme “Surgisphere”, čiji koautor je takodje Desai, tvrdi se da anti-parazitski lek “ivermektin” smanjuje stopu smrtnosti medju bolesnima od KOVID-19, te je Vlada Perua uvrstila taj lek u svoje smernice za lečenje KOVID-19.\n“Nju Ingland džornal of Medisin” je objavio još jedno istraživanje Desaia, takodje na osnovu podataka njegove firme “Surgisphere”, o neškodljivosti nekih lekova za srce za pacijente sa KOVID-19.\nDanas su i taj časopis i “Lanset” objavili da su zabrinuti zbog studije o hidroksihlorokinu i da su pokrenuli istragu podataka.\nJedno od pitanja koj najviše zbunjuju naučnu zajednicu je kako je firma “Surgisphere” koju je Desai osnovanao 2008. godine da bi izdavala udžbenike, postala vlasnica moćne međunarodne baze podataka o 96.000 pacijenata u 1.200 bolnica širom sveta.\nKad ga je “Gardijan” kontaktirao, Desai je rekao da njegova kompanija ima samo 11 ljudi, ali taj list navodi da su zaposleni na “LinkedInu” registrovani pre samo dva meseca. Izgleda da nekoliko njih nema nikakvu naučnu ili statističku stručnost, već pišu da su stručnjaci za “strategiju”, “pisanje članaka”, “menadžment” i “nabavku”.\nDoktor Džejms Todaro koji vodi veb stranicu “Medicine Uncensored” koja objavljuje rezultate ispitivanja “hidroksihlorolina”, rekao je za “Garidjan” da je “firma ‘Surgisphere’ došla niotkuda i za samo nekoliko nedelja sastavila možda najuticajniju svetsku studiju tokom pandemije”.\n“To jednostavno nema smisla”, rekao je on. “Bilo bi potrebno mnogo više istraživača nego što ta firma tvrdi da ima, da bi uopšte bila moguća medjunarodna studija u tom roku i u tom obimu”.\nDesai je za “Gardijan” odgovorio da njegova firma “koristi mnogo veštačke inteligencije i mašinskog učenja kako bi što više automatizovala proces, što je jedini način da takav zadatak uopšte bude moguć”.\nIz studija na osnovu podataka firme “Surgisphere” i iz njene veb-stranice nije jasno kako je sklopila sporazume o dobijanju podataka mnogih bolnica širom sveta, od kojih neke čak i nemaju potrebnu kompjutersku tehnologiju, kako je pomirila različite mašinske jezike i razne sisteme kodiranja koji se koriste u evidenciji, i kako je sve to ta firma izvela da bude u skladu s raznorodnim propisima o zaštiti podataka svake od tih zemalja pojedinačno.\nZato Piter Elis, glavni stručnjak za podatke međunarodne konsultantske agencije “Nous Group” koja radi složene analize za države, smatra da je baza podataka firma “Surgisphere” “gotovo sigurno prevara”.\nOn je objasnio da je čaki samo prikupljanje i sabiraje podataka o lečenju pojedinačnih pacijenata “toliko veliki i težak proces, da to bolnice ne mogu da obave same, već na tome godinama rade čitavi timovi državnih statističkih službi”.\nNijedna informacija o Desaijevoj bazi podataka još nije objavljena, čak samo ni nazivi bolnica, uprkos tome što je “Lanset” bio među mnogim potpisnicima svečane deklaracije o razmeni podataka za studije KOVID-19. Posledica je da studiju “Lanseta” sada direktno osporava 120 lekara.\nDesai je kao vaskularni hirurg optužen u tri slučaja nesavesnog lečenja u SAD, te je napustio bolnicu u Ilinoisu, gde je radio. Na sada izbrisanoj stranici “Vikipedije” o njemu, pisalo je da ima doktorate prava, anatomije i ćelijske biologije, kao i kvalifikacije da radi kao lekar.\nU biografiji Desaija u brošuri jedne međunarodne konferencije lekara piše da je imao “više vodećih uloga u kliničkoj praksi” i da je “diplomirani majstor timske poslovne saradnje” s jednog kursa, prenosi “Gardijan”.\nTvorac “Novičoka” poslao šokantnu poruku nemačkim lekarima i Merkelovoj: Da je Navaljni otrovan “Novičokom” bio bi na groblju a ne u bolnici


Nekadašnji ministar Škundrić koordiniraće sve energetske projekte\nŠkundrić će u ime Vlade koordinirati sve velike energetske projekte, počev od naftovoda „Južni tok“ do realizacije već dogovorenih kineskih i ruskih investicija u Kostolac, Kolubaru, Đerdap, Obrenovac i Bajinu Baštu, saznaje “Blic” iz izvora u Vladi.\nŠkundrić, koji je u rekonstruisanoj Vladi Mirka Cvetkovića ostao bez ministarskog resora i u kabinetu prošlog premijera dobio “utešnu funkciju” savetnika za energetiku, slovio je do juče za jednog od glavnih kadrovskih rešenja za mesto generalnog direktora EPS-a.\nI mada “Blicov” izvor iz Vlade tvrdi da i dalje nije isključeno da će Škundrić biti prvi čovek EPS, sva je prilika da će SNS na čelo ovog velikog javnog preduzeća postaviti svog čoveka. Naprednjaci žele da na direktorskom mestu u EPS postave Aleksandra Obradovića, koji je bio šef predstavništava češkog ČEZ u Beogradu.\nŠkundrićev glavni projekat biće „Južni tok“. Prema ranijim najavama, izgradnja gasovoda „Južni tok“ kroz Srbiju počinje u novembru ili decembru, a dužina gasovoda kroz našu zemlju biće od 415 do 440 kilometara.\nIz vlade najavljuju da je to najznačajniji infrastrukturni i razvojni projekat u gasnom sektoru Srbije.\nProcenjena vrednost izgradnje deonice tog magistralnog gasovoda kroz Srbiju je 1,7 milijardi evra. Još ranije je oformljeno zajedničko srpsko-rusko preduzeće „Južni tok Srbija“ i završena studija izvodljivosti deonice gasovoda kroz našu zemlju, a radi se na izradi planske dokumentacije.


Kiževak (Foto Komisija za nestale Vlade Kosova)\nKomisija Vlade Kosova za nestala lica objavila je danas da je proces iskopavanja i ekshumacije završen.\nNa osnovu antropološkog ispitivanja zaključeno je da je minimalni broj ekshumiranih osoba devet (9). Dve su identifikovane DNK metodom, u prvoj fazi procesa ekshumacije, navodi se u saopštenju.\nProces iskopavanja i ekshumacije posmrtnih ostataka na ovoj lokaciji odvijao se u dve faze, od 30.novembra do 9. decembrar prošle godine i od 5. do 26. maja ove godine.\nU drugoj fazi koja je počela 5. maja, na ovom mestu je izvršena puna procena celokupne označene lokacije masovne grobnice i ekshumirani su svi posmrtni ostaci žrtava rata.\nDeo iskopavanja bili su forenzički stručnjaci sa Kosova, u ime kosovske delegacije u okviru Radne grupe za nestala lica, zajedno sa stručnjacima iz Međunarodne komisije za nestale osobe, EULEKS-ovim stručnjacima, Međunarodnim komitetom Crvenog krsta, kao predstavnici Vladine komisije za nestala lica iz Republike Srbije i Radne grupe.\nLokaciju u Kiževaku, posetile su i porodice nestalih osoba i delegacija Međunarodnog komiteta Crvenog krsta iz Ženeve u pratnji predstavnika dve delegacije u okviru Radne Grupa za nestala lica.


Povređena žena - Blic Online\nU Beogradu se protekle noći desila jedna saobraćajna nezgoda u kojoj je lakše povrede zadobila 55-godišnja žena, rečeno je Tanjugu jutros u Hitnoj pomoći.\nU saobraćajnoj nezgodi oko 17.30 sati povređena je žena na uglu Bulevara Milutina Milankovića i Ulice Omladinskih brigada, saznaje "Blic".\nJedna žena lakše je povređena u saobraćajnoj nesreći u Ulici Koste Nađa u Beogradu, rečeno je Tanjugu u Hitnoj pomoći.\nMlađa ženska osoba povređena je u autobusu GSP "Beograd" na liniji 44, ispred Doma Narodne skupštine, kada je došlo do naglog kočenja vozila. Ona je sa vidnim povredama glave i nosa prevežena u Urgentni centar.\nJedna žena povređena je večeras oko 18.45 sati kada je na nju naleteo autobus na uglu ulica Braće Jerković i Meštrovićeve, potvrdili su za "Blic" u Hitnoj pomoći.


Profesor Edvard Džozef: Tipična teorija zavere je da Amerikanci ruše Vučića preko Makedonije, jer ... | WebTribune\nHome IZBOR Profesor Edvard Džozef: Tipična teorija zavere je da Amerikanci ruše Vučića preko Makedonije, jer …\nPosted date: август 28, 2017 In: IZBOR, U FOKUSU\nEdvard Džozef, profesor Univerziteta Džons Hopkins, kaže da je malo verovatno da su SAD deo zavere za zbacivanje Aleksandra Vučića sa vlasti preko MKD.\nSpekulacije da iza, navodnog, obaveštajnog delovanja protiv Srbije stoji američki ambasador u Skoplju Džes Bejli koji želi da ruši Aleksandra Vučića, Džozef tumači kao tipičnu balkansku teoriju zavere.\n“Smatram da se radi o tipičnoj balkanskoj teoriji zavere, te da kao i svaka spekulacija nema nikakvog osnova i smisla”, rekao je Džozef u intervjuu datom za radio Slobodna Evropa.\nIstina je, zapravo, da je interes Vašingtona za Balkan drastično smanjen, ocenjuje Džozef i dodaje:\n“Kakvo god da je mišljenje na Zapadu o Vučiću, a ne mislim da je u svim krugovima negativno – doduše verovatno postoji zabrinutost, kao, uostalom, i u slučaju drugih balkanskih političara – poslednja stvar koju bi SAD sada uradile sa ovom administracijom da budu uvučene u balkanske intrige”.\nSAD, prema njegovim rečima, jednostavno nemaju velikog interesa za zbivanja u ovom regionu, što tumači mnogo većim rizikom po balkanske zemlje.\nO nedavnoj poseti predsednika Vučića SAD kaže da je reč o “veoma simboličnim gestovima kojima se pokazuje da Vašington nije u potpunosti okrenuo leđa regiji”.\n“Međutim, nakon odlaska Pensa iz Podgorice nema nagoveštaja o suštinskoj promeni američke politike u smislu povećanog interesovanja za Balkan”, naveo je.\nDžozef kaže i da je razumljivo da se Beogradu ne sviđa ideja o potpunijoj međunarodnoj integraciji, kako navodi, nezavisnog Kosova i odbacivanje tog pristupa tumači produžavanjem sadašnje nestabilnnosti.\n“Stvarnost nije uvek prijatna, ali njeno prihvatanje je uvek produktivnije nego odbacivanje”, rekao je Džozef, koji smatra da bi i za Albance i Srbe, ceo region bilo bolje da se Kosovo integriše u međunarodnu zajednicu.\nDžozef, nekadašnji izaslanik Sjedinjenih Država i Ujedinjenih nacija u mnogim misijama na Balkanu, naime, tumači da, kao i u slučaju drugih otvorenih pitanja, poput imena Makedonije, nestabilne situacije u Bosni i Hercegovini – prolongiranjem potpunog priznanja Kosova samo bi se dodatno produbila nestabilnost na Balkanu, jer se na taj način podstiču razne političke kombinatorike i snovi, uključujući i one o podeli, što bi dodatno destabilizovalo Makedoniju.\nDžozef smatra da postoje dva aspekta nedavnog diplomatskog spora Srbije i Makedonije, a najpre je, kaže, očigledna veza sa pričom o članstvu Kosova u Unesku.\nPodsetio je da su Makedonija i Crna Gora ne samo priznale Kosovo, već da su to, kaže, uradile među prvim zemljama.\n“Makedonija, u kojoj živi velika albanska populacija, ima dobre odnose sa Kosovom. Ove dve zemlje su takođe rešile sva granična pitanja. Dakle, članstvo Kosova u Unesku je veoma važan deo poslednjeg spora Beograda i Skoplja”, smatra Džozef.\nNovo je, dodao je, u čitavoj priči to što “ne znamo u kojoj meri je na nesuglasice dve države uticala promena vlasti u Makedoniji”.\nPrema njegovom tumačenju, Beograd je očito bio naklonjen lideru VMRO-a Nikoli Gruevskom, koji je bio premijer čitavu deceniju, za razliku od tenzija u odnosima sa novim predsednikom Vlade Zoranom Zaevom.\nPredviđa da će se u svakom slučaju nastaviti spor Beograda i Skoplja oko politike prema Prištini i to je, tvrdi, glavni uzrok poslednjih problema u njihovim odnosima.\nGovoreći o primeni Briselskog sporazuma koji su potpisali Beograd i Priština, Džozef kaže da “taj ćorsokak u pregovorima sigurno nije dobar”.\nPredsednik Evropskog pokreta u Srbiji: Kako SAD ne može silom da natera Makedoniju da …\nDačić: Razgraničenje zvanični predlog Beograda za rešenje kosovskog pitanja – BEZ ZNANJA NARODA\nSrušili Žeželjev most a sada tvrde da je to put u Evropu i to posle 2 decenije


Barak Obama izjavio da je izveštaj istražitelja UN da je nesporno da je upotrebljeno hemijsko oružje u Siriji promenilo mišljenje sveta o Asada.\nPredsednik SAD je kazao da izveštaj UN obelodanjen u ponedeljak, koji nije direktno pripisao nikome krivicu, ipak dokazuju sve što je njegova administracija rekla o napadu 21. avgusta u kome je 1.400 ljudi ubijeno, prenela je agencija AFP.\nPredsednik SAD rekao je da su neki američki saveznici čekali na izveštaj UN da bi preduzeli čvršću akciju protiv Asada. "I, sada je proces UN završen, istražitelji su nedvosmisleno rekli da je upotrebljeno hemijsko oružje", rekao je Obama za špansku televizijsku mrežu Telemundo.\n"Kada pogledate detalje dokaza koje su predstavili - nezamislivo je da je iko drugi osim režima upotrebio (hemijsko oružje)", kazao je Obama.\nObama je, takođe, rekao da nije promenio svoje mišljenje da sirijski predsednik Bašar Al Asad Asada mora da ode. "Moj cilj konstantno je taj da budemo sigurni da smo to hemijsko oružje uništili tak oda niko neće moći da ga upotrebi", istakao je Obama.\nPrvi korak sada je, kako je rekao Obama, da se osiguramo da možemo da rešimo problem hemijskog naoružanja. Prema Obami, sledeći korak je da se sve strane obavežu, ne samo Sirija, već i one koje podržavaju Siriju, kao što je Rusija, da kažu 'Moramo ovo da privedemo kraju'.\nIstražitelji UN rekli su u ponedeljak da je nervni gas sarin upotrebljen 21. avgusta u predgradju Damaska i da je na stotine civila izgubilo život u tim napadima.


SZO: Moguće da u Srbiji postoji još neki soj korone - www.report.rs\nSZO: Moguće da u Srbiji postoji još neki soj korone\nMay 3, 2021 May 2, 2021 Milos K.\tda u Srbiji, Direktor kancelarije, još neki, korona, korone, Marijan Ivanuša, moguce, postoji, soj, SZO, u Srbiji\nSZO: Moguće da u Srbiji postoji još neki soj korone. Direktor Kancelarije SZO u Srbiji Marijan Ivanuša ocenio je da se “vidi svetlo na kraju tunela”, ali da situacija i dalje nije kao pre pandemije koronavirusa.\n“Nadam se da ćemo njen tok promeniti vakcinacijom, koja bi do kraja 2021. godine doprinela mogućnosti da život postane puno normalniji, a u 2022. pandemiju bismo mogli da stavimo pod kontrolu”, rekao je Ivanuša za Telegraf.rs.\nOn je rekao da je moguće da u Srbiji pored britanskog, već postoji i neki drugi soj korona virusa, kao i da će, ako je to tako, ubrzo biti dostupna i ta informacija.\nPrema njegovim rečima, Srbija je vrlo brzo uspostavila zdravstveni sistem na dva koloseka, nabavila opremu i materijale, testove, izgradila dve nove bolnice”.\n“Srbija je postigla zavidan uspeh u vakcinaciji ljudi protiv covid 19, prateći organizaciju i standarde SZO-a time i zaštitila zdravlje i živote ljudi. Takodje, bitna je i solidarnost Srbije u doniranju vakcina susednim zemljama ali i vakcinisanju stranca u zemlji, migranata”, naveo je Ivanuša.\nOn je napomenuo i da su se ljudi u Srbiji, slično kao i u drugim zemljama, ponašali opušteno jer su umorni, s obzirom da pandemija traje dugo, što dovodi po posledica.\nNovember 10, 2020 Milos K.\nMarch 12, 2021 March 12, 2021 Ivana S.\nSZO: Deda Mraz dobio vakcinu protiv korone, spreman da deci deli poklone\nDecember 15, 2020 December 15, 2020 Ivana S.


By RedakcijaPosted on Nov 21, 2017 Nov 13, 2017\nKoža se najbrže obnavlja dok spavamo, između ponoći i četiri sata ujutro. Ako još dobije podstrek iz noćnih krema bogatim vitaminima i hranljivim sastojcima, ujutru će biti odmornija, lepša i mlađa. Keme za dan i noć imaju različitu formulu, pa je i njihova svrha različita. Dok dnevna krema hidrira i štiti kožu od slobodnih radikala, odnosno od svih štetnih spoljnih uticaja, noćna joj pomaže da se regeneriše, odmori i pročisti. Ovo je naša preporuka za noćnu negu:\nAvon Anew linija\nAnew linija, čije proizvode karakterišu visoko razvijena tehnologija i najsavremenija rešenja iz oblasti nege kože, iznova oduševljava žene širom sveta. Luksuzne formule koje se kriju u proizvodima čine da vreme stane, a žene dobiju lep i mladoliki izgled kože. Vremenom se koža lica zasiti jednim proizvodom, i zato je Avon osmislio inovaciju sa tehnologijom rotacije, koja sprečava navikavanje kože samo na jednu kremu. Avon Anew linija obogaćena je Infinite Effects noćnom kremom sa dve napredne formule koje zajedno čine prvu noćnu tretmansku kremu sa naizmeničnom upotrebom koja sprečava vidljivost starenja iz nedelje u nedelju, čak i tokom čitave godine.\nKljuč dugotrajne efikasnosti krije se u dvostrukoj formuli – prva krema nanosi se prvih sedam dana i zahvaljujući fitolu koji sadrži, hrani kožu i priprema je za SuperRetinol kompleks. Narednih sedam dana, tretman se zamenjuje drugom kremom, koja uz pomoć retinola, stimuliše proizvodnju kolagena i poboljšava izgled bora. Kontinuiranim smenjivanjem dve kreme, koža iskorišćava superiorne prednosti anti-aging retinol kompleksa, koji predstavlja nastavak tehnologije rotacije koja doprinosi pozitivnim rezultatima koji su vidljivi tokom čitave godine. Razvoj inovativnog proizvoda trajao je pune tri godine i klinički je testiran godinu dana u saradnji sa 116 žena kojima je Infinite Effects pružio neverovatne rezultate. Nova napredna tretmanska krema dostupna vam je po ceni od 1950 dinara u Avon brošuri koja važi od 19. oktobra do 8. novembra, kao i na sajtu www.avon.rs.\nPrvih pet čitateljki koje nam se jave na mejl www.lepotaizdravlje.rs@gmail.com dobiće na poklon Avon Anew Infinite Effects noćnu tretmansku kremu!\nPrethodni članak: Penti Manija: Promotivna akcija vasih omiljenih hulahopki!\nSledeći članak: Norin dnevnik: A ovo mora da je predivna ćerka


PROKUPAČKI SAMI HIPIJA PONOVO KUĆI: Luka Paunović (28) prvo pojačanje nebesko-plavih sa Toplice - jugsport.net\nPROKUPLJE – Godinama unazad, od kako se je kao tinejdžer otisnuo put Banjice, i krenuo u fudbalsku pečalbu, i da svoj fudbalski zanat peče među ”Građevinarima” sa Banjice odnosno, popularnom FK Radu, neizostavna želja svake uprave Topličanina je bila da u svoje redove nazad privoli Luku Paunovića. Paunović, dugogodišnji omladinac Rada, a zatim stamena vedeta odbrane OFK Žarkova i Zemuna, se posle tri godine provedene u komšijskoj Fk Žitorađi, vraća u svoj Topličanin.\n– Vraćam se posle tri godine kako bih pomogao klubu da se ekspresno vrati u Srpsku ligu, tamo gde je i mesto jednom klubu renomea kakav ima Topličanin. – rekao je Paunović kratko za naš sajt.\nPaunović je u svojoj karijeri već jednom nosio dres Topličanina a bilo je to između perioda u Zemunu i Žitorađi. Sada, po drugi put zadužuje opremu nebesko-plavih i od prvog dana priprema stavio se na raspolaganje novom šefu struke Aleksandru Kuzmanoviću.\nNeminovnost je da će Paunović biti najveće pojačanje za Topličanin u ovom prelaznom roku, bez obzira na imena koja budu zadužila opremu Topličanina u budućnosti. Svojim iskustvom i umećem sigurno će biti značajan šraf u mašini Kuzmanovića, te će od njega najviše očekivati uz iskusnog Kaličanina. Sigurno je da će Paunović biti jedan motiv više i prokupačkoj publici da na popularnom stadionu ”Kraj Toplice” pruži podršku svojim igračima, pogotovo sada kada se ”odbegli fudbalski sin” ponovo vratio u svoje jato.\nLuka Paunović rođen je 1993. godine i igra na centralnim pozicijama u odbrani, a snalazi se se odlično i kao zadnji vezni igrač, s obzirom da je tu poziciju igrao prethodne dve sezone u Žitorađi gde je bio jedan od najboljih igrača.\nTagged Luka Paunović OFK Topličanin zona jug


NTO u subotu i nedjelju organizuje zabavni program u ski centru Vučje | Ekonomist\nIz NTO je saopšteno da će tim povodom biti organizovan besplatan autobuski prevoz iz Podgorice i Budve za sve zainteresovane.\nAutobusi iz Podgorice polaze u subotu i nedelju,17. odnosno 18. februara, u 8.30 časova ispred hotela City. Povratak sa Vučja je predviđen za 16 časova. Autobus iz Budve polazi u subotu ili nedjelju u 7.30 časova, u zavisnosti od interesovanja, ispred TN “Slovenska plaža”.\nIz NTO-a su istakli da se rezervacije mjesta mogu obaviti svakim radnim danom, najkasnije do četvrtka, 15. februara, besplatnim pozivom na broj call centra 0 8000 1300 od sedam do 15 časova, te da je broj mjesta ograničen.\nU saopštenju se navodi da pored rekreacije na snijegu i suncu, gosti ski centra Vučje moći će da uživaju i u dvodnevnom muzičko-zabavnom programu. Tokom oba dana predviđen je program animacije za najmlađe, za koji će biti zaduženi Animatori Montenegro.\n“U nedjelju je u istom terminu planiran facepainting, odnosno crtanje lica, i klovnovi. Posjetioce će oba dana, u periodu od 14 do 16 sati, zabavljati DJ Mr Jools i DJ Shar, a očekuju ih i dodatni popusti“, navodi se u saopštenju.


Katar: Postignut dogovor o grantu za obnovu Gaze i otvaranju prijelaza | Blokada Gaze Vijesti | Al Jazeera\nKatar: Postignut dogovor o grantu za obnovu Gaze i otvaranju prijelaza\nProcedure u vezi s isplatom katarskog granta porodicama u potrebi okončane su u dogovoru s Palestinskim vlastima i UN-om.\nU januaru 2021. godine Katar je dodijelio grant sredstva Pojasu Gaze u iznosu od 360 miliona dolara (EPA)\nAmbasador Mohammed Al-Emadi, predsjednik Katarskog odbora za obnovu Gaze, saopćio je u ponedjeljak da je postignut dogovor o katarskim bespovratnim sredstvima i otvaranju prijelaza Gaze, kako bi se postiglo stanje smirenosti i stabilnosti u Pojasu.\nU saopćenju koje je objavila Katarska novinska agencija (QNA), ambasador Al Emadi je potvrdio da su u proteklih nekoliko dana održani sastanci sa svim stranama, te je dogovoreno da se prijelazi otvore u potpunosti kako bi se zadovoljile glavne potrebe Pojasa, uz pružanje različitih olakšica koje bi pomogle svim stranama da izađu iz ”napete situacije i ublažile napetost u regiji.”\nNaglasio je da su ti sastanci i susreti postigli pozitivne rezultate koji će se nadograđivati u pitanjima i poljima vezanim za poboljšanje životnih uslova stanovnika Pojasa Gaze, u potpunoj koordinaciji s Ujedinjenim narodima (UN) i Palestinskim vlastima te u dogovoru sa svim stranama.\nTakođer je naglasio da će ovi rezultati imati jasan pozitivan utjecaj na poboljšanje životnih uvjeta u Pojasu Gaze.\nOn je ukazao da su procedure u vezi s isplatom katarskog granta porodicama u potrebi okončane u dogovoru s Palestinskim vlastima i UN-om, ističući da će proces isplate započeti prema mehanizmu dogovorenom s UN-om tokom septembra, nakon što UN završi sve tehničke procedure vezane za proces isplate.\nOčuvati smirenost i stabilnost\nAl Emadi je također pojasnio da će se bespovratna sredstva za zaposlene u Gazi isplaćivati u koordinaciji s Palestinskim vlastima u narednim danima, i u dogovoru s različitim stranama.\nAmbasador Al Emadi je pozvao strane da preuzmu svoju odgovornost za očuvanje smirenosti i stabilnosti, s ciljem poboljšanja uslova stanovništva koje živi u izuzetno teškim humanitarnim uslovima, te kako bi međunarodne organizacije i institucije mogle nastaviti provedbu različitih projekata, uključujući obnovu i podršku različitim sektorima u Gazi, od kojih je najvažniji zdravstveni sektor.\nAl Emadi je stigao u Pojas Gaze u posjetu tokom koje se susreo sa zvaničnicima vlade u Gazi i vođama Islamskog pokreta otpora (Hamas).\nU januaru 2021. godine Katar je dodijelio grant sredstva Pojasu Gaze u iznosu od 360 miliona dolara, koja će se trošiti tokom cijele godine za isplatu plata zaposlenicima, finansijsku pomoć ugroženim porodicama i rad elektrane.


Tip dana: Trabzon – Bašakšehir: Lider na tabeli na teškom ispitu! – Kladjenje.rs\nHomeTip DanaTip dana: Trabzon – Bašakšehir: Lider na tabeli na teškom ispitu!\n25 Decembra, 2021 Vlajko Tip Dana 0\nU subotu je poprilično slaba ponuda za klađenje, pa smo za vas ovog puta analizirali najzanimljiviji meč devetnaestog kola turske Superlige, u kom će lider na tabeli Trabzon dočekati trećeplasirani Bašakšehir.\nSusret između ova dva tima je zakazan za 17 časova.\nTrabzon: Fantastične partije, titula na vidiku!\nFudbaleri Trabzona pružaju fantastične partije ove sezone i kako sada stoje stvari utisak je da će ova ekipa mimo svih očekivanja doći do titule šampiona Turske.\nNaime, ovaj tim se trenutno nalazi na prvom mestu na tabeli Superlige uz čak devet bodova viška u odnosu na drugoplasiranu Konju, i trinaest bodova viška od trećeplasiranog Bašakšehira koji im između ostalog i gostuje u ovom kolu.\nNa poslednjih pet mečeva Trabzon je ostvario četiri trijumfa uz poraz na gostovanju kod Antalije što je inače bio i prvi neuspeh za lidera na tabeli u ovogodišnjem izdanju Superlige, a pored toga je Trabzon ostvario čak četrnaest trijumfa, uz tri remija.\nU prošlom kolu su izabranici Abdulaha Avdžija slavili na nimalo prijatnom gostovanju kod Altaja, a taj duel je završen rezultatom 1:2.\nBio je to veoma težak meč za lidera na tabeli koji je na poluvreme imao gol minusa, ali su onda fudbaleri Trabzona zaigrali dosta bolje u nastavku i preko Kornelijusa u 51. i 88. minutu došli do veoma važnog trijumfa na strani, što je inače bio osmi trijumf van svog terena ove sezone za Trabzon.\nKada su u pitanju mečevi na domaćem terenu do sada su puleni Abdulaha Avdžija odigrali osam mečeva kao domaćin i ostvarili šest trijumfa i dva remija uz postignutih sedamnaest golova a primljenih samo šest, što je svakako sjajan podatak.\nZa kraj, poslednji međusobni susret između Trabrzona i Bašakšehira je odigran sredinom februara, kada je trenutni lider turske Superlige na gostovanju slavio sa 0:1.\nBašakšehir: Primarni cilj je plasman na drugu poziciju!\nPosle titule Bašakšehira, prve u istoriji kluba u sezoni 2019/2020, došlo je do velikog pada tima iz Istanbula. Naime, u prošlom šampionatu se ova ekipa jedva spasila ispadanja u niži rang, dok ni u ovogodišnjem izdanju Superlige stvari nisu krenule baš najbolje, međutim, sve se nekako promenilo od kako je na klupu ovog tima seo Emre Belezoglu, inače istinska legenda turskog fudbala.\nNekadašnji fudbaler Galatasaraja, Intera, Njukasla, Fenerbahčea, madridsklog Atletika, Bašakšehira na deset mečeva na klupi tima iz Istanbula ostvario je devet trijumfa i remi, posle čega se nekadašnji šampion Turske nalazi na sjajnom trećem mestu na tabeli uz samo četiri boda manjka u odnosu na drugoplasiranu Konju i čak trinaest bodova manje u odnosu na prvoplasirani Trabzon, kod kog ovaj tim i gostuje u subotu uveče.\nNa poslednjih pet susreta četa Emre Belezoglua je ostvarila tri trijumfa uz dva remija, a u prošlom kolu je Bašakšehir slavio bez većih problema na svom terenu protiv Giresunspora kada je bilo 3:1.\nBio je to već sedmi trijumf trećeplasirane ekipa na tabeli na svom terenu, a kada su gostovanja u pitanju, do sada je šampion Turske iz sezone 2019/20 odigrao osam mečeva na strani i ostvario tri trijumfa jedan remi i četiri poraza.\nKoliko je ovaj tim promenio igru od kako je na klupu seo Emre Belezoglu možda nam najbolje pokazuje i podatak da je tim iz Istanbula na četiri poslednja meča na strani ostvario čak tri trijumfa uz samo jedan remi, i sigurno je da nisu bez šansi ni na gostovanju kod trenutnog lidera na tabeli.\nZa razliku od Trabzona za koji na ovom susretu neće nastupiti čak tri standardna fudbalera, trener gostiju može da računa na apsolutno sve fudbalere, što je svakako lepa vest u nameri trećeplasiranog tima na tabeli da i peti vezani meč na strani ne izgubi, što će ruku na srce biti izuzetno težak zadatak.\nNema nikakve sumnje da nas očekuje jedan i te kako interesantan susret u kom prednost dajemo domaćoj ekipi koja bi se ovim trijumfom učvrstila na prvoj poziciji na tabeli i praktično već otpistala jednog od kandidata za titulu šampiona Turske, pošto bi Trabzon pobedom pobegao trećeplasiranom Bašakšehiru čak šesnaest bodova što je po svemu sudeći nenadoknadiva razlika.\nSavetujemo da odigrate jedinicu za koju je kladionica Meridianbet pripremila fantastičnu kvotu 2.21. Iako na mečevima između ova dva tima po pravilu nema previše golova, mišljenja smo da nas ovog puta očekuje jedan drugačiji susret jer će i jedan i drugi tim ići na sva tri boda, pa se očekuju golovi na obe strane zbog čega vam preporučujemo da probate sa igrom GG za koju je kladionica Meridianbet pripremila kvotu 1.74.\nZa kraj, iz potpuno istog razloga vam savetujemo da odigrate i igru 3+ koju kladionica Meridianbet plaća sa sjajnom kvotom 1.92.